               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.7.2017
            COM(2017) 397 final
            2017/0175(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για την υπογραφή της συμφωνίας μεταξύ της Ευρωπαϊκής Ένωσης και της Ομοσπονδίας Αγίου Χριστοφόρου και Νέβις για την τροποποίηση της συμφωνίας μεταξύ της Ευρωπαϊκής Κοινότητας και της Ομοσπονδίας Αγίου Χριστοφόρου και Νέβις για την απαλλαγή από την υποχρέωση θεώρησης για βραχεία διαμονή

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               Ο κανονισμός (ΕΕ) αριθ. 610/2013, της 26ης Ιουνίου 2013,
                  1
                (εφεξής: η τροποποίηση του κώδικα συνόρων του Σένγκεν), τροποποίησε τη Σύμβαση για την εφαρμογή της Συμφωνίας του Σένγκεν
                  2
                (ΣΕΣ), τον κανονισμό (ΕΚ) αριθ. 562/2006
                  3
                (τον κώδικα συνόρων του Σένγκεν) και τον κανονισμό (ΕΚ) αριθ. 810/2009
                  4
                (τον κώδικα θεωρήσεων) και — μεταξύ άλλων — όρισε εκ νέου την έννοια της «βραχείας διαμονής» για τους υπηκόους τρίτων χωρών στον χώρο Σένγκεν. Από τις 18 Οκτωβρίου 2013, για τους υπηκόους τρίτων χωρών — ανεξαρτήτως αν υπόκεινται σε υποχρέωση θεώρησης ή απαλλάσσονται από αυτή — οι οποίοι σκοπεύουν να ταξιδέψουν στον χώρο Σένγκεν για βραχεία διαμονή, η ανώτατη διάρκεια επιτρεπόμενης διαμονής ορίζεται ως «90 ημέρες εντός οιασδήποτε περιόδου 180 ημερών». Σε αντίθεση με τον ορισμό που ίσχυε έως τις 18 Οκτωβρίου 2013 (τρεις μήνες κατά τη διάρκεια εξάμηνης περιόδου από την ημερομηνία της πρώτης εισόδου), η νέα προσέγγιση είναι ακριβέστερη, καθορίζοντας τη διάρκεια σε ημέρες αντί για μήνες. Επιπλέον, η φράση «από την ημερομηνία της πρώτης εισόδου», που δημιούργησε πολλές αμφιβολίες και ερωτήματα, καταργήθηκε από τον ορισμό.

               Με την τροποποίηση του κώδικα συνόρων του Σένγκεν θεσπίστηκαν όλες οι απαραίτητες αλλαγές στο κεκτημένο της ΕΕ στους τομείς των θεωρήσεων και των συνόρων, δηλ. στη ΣΕΣ, στον κώδικα συνόρων του Σένγκεν, τον κώδικα θεωρήσεων και τον κανονισμό (ΕΚ) αριθ. 539/2001
                  5
               . Ωστόσο, η έννοια της βραχείας διαμονής κατοχυρώνεται και σε διεθνείς συμφωνίες που έχει συνάψει η Ευρωπαϊκή Ένωση. Οι συμφωνίες απαλλαγής από την υποχρέωση θεώρησης που έχουν συναφθεί με την Αντίγκουα και Μπαρμπούντα
                  6
               , τις Μπαχάμες
                  7
               , τα Μπαρμπάντος
                  8
               , τη Βραζιλία
                  9
               , τον Μαυρίκιο
                  10
               , τον Άγιο Χριστόφορο και Νέβις
                  11
                και τις Σεϋχέλλες
                  12
                εξακολουθούν να παραπέμπουν στον παλαιό ορισμό («τρεις μήνες ανά εξάμηνο από την ημερομηνία της πρώτης εισόδου»
                  13
               ) κατά τον καθορισμό της διάρκειας της διαμονής χωρίς υποχρέωση θεώρησης.

               Στις 16 Ιουλίου 2014, η Επιτροπή εξέδωσε σύσταση για απόφαση του Συμβουλίου που εγκρίνει την έναρξη διαπραγματεύσεων για την τροποποίηση της συμφωνίας απαλλαγής από την υποχρέωση θεώρησης για βραχεία διαμονή μεταξύ της Ευρωπαϊκής Ένωσης και των προαναφερόμενων χωρών
                  14
               , η οποία εγκρίθηκε από το Συμβούλιο στις 9 Οκτωβρίου 2014
                  15
               . Σκοπός ήταν να εφαρμοστεί έναντι των εν λόγω επτά χωρών ο νέος ορισμός της βραχείας διαμονής, όπως προβλέπεται από την τροποποίηση του κώδικα συνόρων του Σένγκεν. Επιπλέον, ο ορισμός της «βραχείας διαμονής» στις συμφωνίες απαλλαγής από την υποχρέωση θεώρησης σε ημέρες, και όχι σε μήνες, είναι λιγότερο περίπλοκο να ελεγχθεί και να υπολογιστεί με ηλεκτρονικά μέσα/μέσα ΤΠ, και, ως εκ τούτου, καταλληλότερος για τα κεντρικά συστήματα διαχείρισης των συνόρων, όπως το προτεινόμενο σύστημα εισόδου/εξόδου (ΣΕΕ)
                  16
               .

               Μετά την έγκριση του Συμβουλίου, η Επιτροπή άρχισε διαπραγματεύσεις για την τροποποίηση των συμφωνιών απαλλαγής από την υποχρέωση θεώρησης με τις επτά χώρες (Αντίγκουα και Μπαρμπούντα, Μπαχάμες, Μπαρμπάντος, Βραζιλία, Μαυρίκιος, Άγιος Χριστόφορος και Νέβις και Σεϋχέλλες).

               Οι διαπραγματεύσεις με την Ομοσπονδία Αγίου Χριστοφόρου και Νέβις ολοκληρώθηκαν επιτυχώς με τη μονογράφηση της τροποποιητικής συμφωνίας στις 28 Ιουλίου 2016. Αμφότερα τα συμβαλλόμενα μέρη συμφώνησαν να εγκρίνουν τον νέο ορισμό της «βραχείας διαμονής» σε ολόκληρη τη συμφωνία απαλλαγής από την υποχρέωση θεώρησης μεταξύ της ΕΕ και του Αγίου Χριστοφόρου και Νέβις. Επιπλέον, η συμφωνία συνεπάγεται την τροποποίηση λίγων τεχνικών λεπτομερειών (βλ. κατωτέρω), αλλά όλες οι τροποποιήσεις είναι ασήμαντες για τους ταξιδιώτες.

                  Η ειδική κατάσταση του Ηνωμένου Βασιλείου και της Ιρλανδίας αποτυπώνεται στο προοίμιο της συμφωνίας.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

               Η συμφωνία απαιτεί την έγκριση αμφότερων των συμβαλλόμενων μερών σύμφωνα με τις αντίστοιχες διαδικασίες τους. Από την πλευρά της Ένωσης, απαιτείται η έκδοση αποφάσεων του Συμβουλίου σχετικά με την υπογραφή και τη σύναψη της συμφωνίας.

               Η παρούσα πρόταση υποβάλλεται στο Συμβούλιο προκειμένου να εγκριθεί η υπογραφή της συμφωνίας για την τροποποίηση της συμφωνίας μεταξύ της Ευρωπαϊκής Κοινότητας και της Ομοσπονδίας Αγίου Χριστοφόρου και Νέβις σχετικά με την απαλλαγή από την υποχρέωση θεώρησης για βραχεία διαμονή.

               Η συμφωνία διασφαλίζει τη νομική συνοχή, καθώς και την εναρμόνιση μεταξύ των κρατών μελών, ακολουθώντας τον νέο ορισμό της βραχείας διαμονής, όπως προβλέπεται από την τροποποίηση του κώδικα συνόρων του Σένγκεν, η οποία παρέχει σαφή ερμηνεία της «βραχείας διαμονής».

               Η νομική βάση για την παρούσα συμφωνία είναι το άρθρο 77 παράγραφος 2 στοιχείο α) της Συνθήκης για τη λειτουργία της Ευρωπαϊκής Ένωσης (ΣΛΕΕ), σε συνδυασμό με το άρθρο 218.

               Η Ένωση δεν έχει αρμοδιότητα να τροποποιεί συμφωνίες απαλλαγής από την υποχρέωση θεώρησης που θα δέσμευαν τις τέσσερις χώρες που είναι συνδεδεμένες με την υλοποίηση του κεκτημένου του Σένγκεν, συμπεριλαμβανομένης της κοινής πολιτικής στον τομέα των θεωρήσεων. Προκειμένου να εξασφαλιστεί εναρμονισμένη προσέγγιση και εφαρμογή των διατάξεων σχετικά με τη διάρκεια της επιτρεπόμενης διαμονής εντός του χώρου Σένγκεν, στη συμφωνία περιλαμβάνεται κοινή δήλωση, στην οποία δηλώνεται από τον Άγιο Χριστόφορο και Νέβις, αφενός, και την Ισλανδία, το Λιχτενστάιν, τη Νορβηγία και την Ελβετία, αφετέρου, η επιθυμία να τροποποιήσουν αναλόγως τις υφιστάμενες οικείες διμερείς συμφωνίες απαλλαγής από την υποχρέωση θεώρησης.

               •Επικουρικότητα (σε περίπτωση μη αποκλειστικής αρμοδιότητας)

               Αν ένα από τα συμβαλλόμενα μέρη σε διεθνή συμφωνία είναι η Ευρωπαϊκή Ένωση, τότε τυχόν τροποποίηση της εν λόγω συμφωνίας δεν μπορεί να πραγματοποιηθεί νομικά από τα ίδια τα κράτη μέλη. Η συμφωνία απαλλαγής από την υποχρέωση θεώρησης με τον Άγιο Χριστόφορο και Νέβις έχει συναφθεί από την Ευρωπαϊκή Ένωση. Ως εκ τούτου, απαιτείται δράση σε ενωσιακό επίπεδο.

               Επιπλέον, η σύναψη των συμφωνιών απαλλαγής από την υποχρέωση θεώρησης με τα κράτη μέλη θα επηρέαζε το ενωσιακό κεκτημένο στον τομέα των θεωρήσεων (άρθρο 3 παράγραφος 2 της ΣΛΕΕ).

               •Αναλογικότητα

               Η παρούσα πρόταση δεν υπερβαίνει τα αναγκαία όρια για την επίτευξη του επιδιωκόμενου στόχου, δηλαδή την τροποποίηση της υφιστάμενης συμφωνίας απαλλαγής από την υποχρέωση θεώρησης μεταξύ της Ομοσπονδίας Αγίου Χριστοφόρου και Νέβις και της Ένωσης.

               3.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Η πρόταση δεν συνεπάγεται πρόσθετο κόστος για τον προϋπολογισμό της ΕΕ.

               4. ΑΠΟΤΕΛΕΣΜΑΤΑ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΩΝ ΤΩΝ ΕΠΙΠΤΩΣΕΩΝ

               •Διαβουλεύσεις με τα ενδιαφερόμενα μέρη

               Στις 9 Οκτωβρίου 2014, το Συμβούλιο εξέδωσε οδηγίες διαπραγμάτευσης, με τις οποίες εξουσιοδότησε την Επιτροπή να αρχίσει διαπραγματεύσεις με την Ομοσπονδία Αγίου Χριστοφόρου και Νέβις για την τροποποίηση της συμφωνίας απαλλαγής από την υποχρέωση θεώρησης μεταξύ των δύο μερών. Τα κράτη μέλη ενημερώθηκαν για την πρόοδο των διαπραγματεύσεων κατά τις συνεδριάσεις της ομάδας «Θεωρήσεις».

               5.ΛΟΙΠΑ ΣΤΟΙΧΕΙΑ

               •Έκβαση των διαπραγματεύσεων

                  Η Επιτροπή θεωρεί ότι οι στόχοι που έθεσε το Συμβούλιο στις οδηγίες διαπραγμάτευσης έχουν επιτευχθεί και ότι το σχέδιο συμφωνίας είναι αποδεκτό για την Ένωση.

                  Το τελικό περιεχόμενο του σχεδίου συμφωνίας συνοψίζεται ως εξής:

                  α. Διάρκεια διαμονής

                  Η συμφωνία προβλέπει δυνατότητα μετάβασης χωρίς θεώρηση για τους πολίτες της Ευρωπαϊκής Ένωσης και για τους πολίτες της Ομοσπονδίας Αγίου Χριστοφόρου και Νέβις όταν μεταβαίνουν στην επικράτεια του άλλου συμβαλλόμενου μέρους για χρονική περίοδο που δεν υπερβαίνει τις 90 ημέρες εντός οιασδήποτε περιόδου 180 ημερών (αντί για μέγιστη περίοδο τριών μηνών κατά τη διάρκεια περιόδου έξι μηνών από την ημερομηνία της πρώτης εισόδου). Ο νέος ορισμός εφαρμόζεται σε ολόκληρη τη συμφωνία μεταξύ της Ευρωπαϊκής Ένωσης και της Ομοσπονδίας Αγίου Χριστοφόρου και Νέβις σχετικά με την απαλλαγή από την υποχρέωση θεώρησης για βραχεία διαμονή.

                  β. Τελική διάταξη — αναστολή της συμφωνίας (άρθρο 8 παράγραφος 4)

               Τροποποιείται η τελευταία φράση του άρθρου 8 παράγραφος 4 της συμφωνίας, ως εξής: «Το συμβαλλόμενο μέρος που ανέστειλε την εφαρμογή της παρούσας συμφωνίας ενημερώνει αμέσως το άλλο συμβαλλόμενο μέρος μόλις εκλείψουν οι λόγοι της αναστολής και προβαίνει σε άρση της αναστολής.» Με την προσθήκη των λέξεων «προβαίνει σε άρση της αναστολής» στο ισχύον κείμενο, η τροποποιημένη συμφωνία διευκρινίζει ότι η αναστολή της απαλλαγής από την υποχρέωση θεώρησης αίρεται στην πράξη, αν οι λόγοι που οδήγησαν στην αναστολή εκλείψουν. Ως προς το σημείο αυτό, η τροποποίηση ευθυγραμμίζει τη διατύπωση της συμφωνίας απαλλαγής από την υποχρέωση θεώρησης με τον Άγιο Χριστόφορο και Νέβις με εκείνη όλων των άλλων συμφωνιών απαλλαγής από την υποχρέωση θεώρησης που υπογράφηκαν από την Ένωση το 2015 και το 2016. Στις 14 Ιουνίου 2016, η Ομάδα «Θεωρήσεις» κλήθηκε να γνωμοδοτήσει σχετικά με την εν λόγω τροποποίηση και κανένα κράτος μέλος δεν διατύπωσε αντιρρήσεις.

                  γ. Αντικατάσταση του όρου «Κοινότητα» από τον όρο «Ένωση»

                  Από την έναρξη ισχύος της Συνθήκης της Λισαβόνας, την 1η Δεκεμβρίου 2009, μόνο η Ευρωπαϊκή Ένωση έχει αποκτήσει ενιαία νομική προσωπικότητα. Ωστόσο, η «Ευρωπαϊκή Κοινότητα» εξακολουθεί να κατοχυρώνεται στις διεθνείς συμφωνίες που τέθηκαν σε ισχύ πριν από τη Συνθήκη της Λισαβόνας, όπως στην περίπτωση της συμφωνίας μεταξύ της Ευρωπαϊκής Κοινότητας και της Ομοσπονδίας Αγίου Χριστοφόρου και Νέβις σχετικά με την απαλλαγή από την υποχρέωση θεώρησης για βραχεία διαμονή. Ως εκ τούτου, η τροποποιητική συμφωνία αντικαθιστά τον όρο «Κοινότητα» με τον όρο «Ένωση» σε ολόκληρη τη συμφωνία απαλλαγής από την υποχρέωση θεώρησης.

                  δ. Κοινές δηλώσεις

                  Στη συμφωνία επισυνάπτονται δύο κοινές δηλώσεις:

                  - Για την ερμηνεία των 90 ημερών εντός οιασδήποτε περιόδου 180 ημερών και·

                  - σχετικά με την Ισλανδία, τη Νορβηγία, την Ελβετία και το Λιχτενστάιν.

                  ε. Έναρξη ισχύος

                  Η συμφωνία θα αρχίσει να ισχύει την πρώτη ημέρα του έκτου μήνα που έπεται της ημερομηνίας κατά την οποία το τελευταίο συμβαλλόμενο μέρος κοινοποιεί στο άλλο ότι έχουν ολοκληρωθεί οι διαδικασίες κύρωσης. Προκειμένου να κατοχυρωθεί η ασφάλεια δικαίου και να δοθεί στους ταξιδιώτες η δυνατότητα να κατανοούν τη νομοθεσία και να συμμορφώνονται με αυτήν, είναι αναγκαία μια επαρκής μεταβατική περίοδος. Μόλις ολοκληρωθεί η κύρωση της συμφωνίας, η εξάμηνη περίοδος θα επιτρέπει στους ταξιδιώτες να ολοκληρώνουν διαστήματα βραχείας διαμονής που εξακολουθούν να υπολογίζονται πλήρως με τον παλαιό ορισμό, πριν από την έναρξη ισχύος του νέου ορισμού για τη βραχεία διαμονή και της περιόδου αναφοράς 180 ημερών με αναδρομή στο παρελθόν.

                  Όλες οι υπόλοιπες διατάξεις της ισχύουσας συμφωνίας μεταξύ της Ευρωπαϊκής Κοινότητας και της Ομοσπονδίας Αγίου Χριστοφόρου και Νέβις σχετικά με την απαλλαγή από την υποχρέωση θεώρησης για βραχεία διαμονή δεν επηρεάζονται από την τροποποιητική συμφωνία, συμπεριλαμβανομένου του εδαφικού πεδίου εφαρμογής.

               6.ΣΥΜΠΕΡΑΣΜΑ

               Με βάση τα προαναφερθέντα αποτελέσματα, η Επιτροπή προτείνει στο Συμβούλιο να αποφασίσει την υπογραφή της συμφωνίας εξ ονόματος της Ένωσης και να εξουσιοδοτήσει τον Πρόεδρο του Συμβουλίου να ορίσει το(τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία εξ ονόματος της Ένωσης.

               2017/0175 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για την υπογραφή της συμφωνίας μεταξύ της Ευρωπαϊκής Ένωσης και της Ομοσπονδίας Αγίου Χριστοφόρου και Νέβις για την τροποποίηση της συμφωνίας μεταξύ της Ευρωπαϊκής Κοινότητας και της Ομοσπονδίας Αγίου Χριστοφόρου και Νέβις για την απαλλαγή από την υποχρέωση θεώρησης για βραχεία διαμονή

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2 στοιχείο α), σε συνδυασμό με το άρθρο 218 παράγραφος 5,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Το Συμβούλιο, με την απόφαση της 30ής Απριλίου 2009, συνήψε τη συμφωνία μεταξύ της Ευρωπαϊκής Κοινότητας και της Ομοσπονδίας Αγίου Χριστοφόρου και Νέβις σχετικά με την απαλλαγή από την υποχρέωση θεώρησης για βραχεία διαμονή. Η συμφωνία προβλέπει δυνατότητα μετάβασης χωρίς θεώρηση για τους πολίτες της Ευρωπαϊκής Ένωσης και για τους πολίτες του Αγίου Χριστοφόρου και Νέβις όταν μεταβαίνουν στην επικράτεια του άλλου συμβαλλόμενου μέρους «για τρεις μήνες ανά εξάμηνο κατ’ανώτατο όριο».

               (2)Με τον κανονισμό (ΕΕ) αριθ. 610/2013 του Ευρωπαϊκού Κοινοβουλίου και του Συμβουλίου
                  17
                θεσπίστηκαν οριζόντιες αλλαγές στο κεκτημένο της Ένωσης για τις θεωρήσεις και τα σύνορα και ορίστηκε η βραχεία διαμονή ως μέγιστο χρονικό διάστημα 90 ημερών εντός οποιασδήποτε περιόδου 180 ημερών.

               (3)Είναι απαραίτητο ο νέος αυτός ορισμός να ενσωματωθεί στη συμφωνία μεταξύ της Ένωσης και της Ομοσπονδίας Αγίου Χριστοφόρου και Νέβις σχετικά με την απαλλαγή από την υποχρέωση θεώρησης για βραχεία διαμονή, προκειμένου να εναρμονιστεί πλήρως το καθεστώς της Ένωσης για τη βραχεία διαμονή.

               (4)Στις 9 Οκτωβρίου 2014, το Συμβούλιο εξέδωσε απόφαση με την οποία εξουσιοδοτούσε την Επιτροπή να αρχίσει διαπραγματεύσεις για την τροποποίηση της συμφωνίας μεταξύ της Ευρωπαϊκής Κοινότητας και της Ομοσπονδίας Αγίου Χριστοφόρου και Νέβις σχετικά με την απαλλαγή από την υποχρέωση θεώρησης για βραχεία διαμονή (η «συμφωνία»).

               (5)Οι διαπραγματεύσεις με την Ομοσπονδία Αγίου Χριστοφόρου και Νέβις για τη συμφωνία ολοκληρώθηκαν επιτυχώς με τη μονογράφησή της, μέσω ανταλλαγής επιστολών στις 28 Ιουλίου 2016, από τους επικεφαλής διαπραγματευτές της Ένωσης και της Ομοσπονδίας Αγίου Χριστοφόρου και Νέβις.

               (6)Η συμφωνία θα πρέπει να υπογραφεί και οι επισυναπτόμενες στη συμφωνία δηλώσεις να εγκριθούν εξ ονόματος της Ένωσης.

               (7)Η παρούσα απόφαση αποτελεί ανάπτυξη των διατάξεων του κεκτημένου του Σένγκεν, στις οποίες δεν συμμετέχει το Ηνωμένο Βασίλειο, σύμφωνα με την απόφαση 2000/365/ΕΚ του Συμβουλίου
                  18
               . Συνεπώς, το Ηνωμένο Βασίλειο δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (8)Η παρούσα απόφαση αποτελεί ανάπτυξη των διατάξεων του κεκτημένου του Σένγκεν, στις οποίες δεν συμμετέχει η Ιρλανδία, σύμφωνα με την απόφαση 2002/192/ΕΚ του Συμβουλίου
                  19
               . Ως εκ τούτου, η Ιρλανδία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η υπογραφή, εξ ονόματος της Ένωσης, της συμφωνίας μεταξύ της Ευρωπαϊκής Ένωσης και της Ομοσπονδίας Αγίου Χριστοφόρου και Νέβις για την τροποποίηση της συμφωνίας μεταξύ της Ευρωπαϊκής Κοινότητας και της Ομοσπονδίας Αγίου Χριστοφόρου και Νέβις για την απαλλαγή από την υποχρέωση θεώρησης για βραχεία διαμονή (η «συμφωνία») εγκρίνεται με την επιφύλαξη της σύναψης της εν λόγω συμφωνίας.

               Το κείμενο της συμφωνίας επισυνάπτεται στην παρούσα απόφαση.

               Άρθρο 2

               Οι δηλώσεις που επισυνάπτονται στην παρούσα απόφαση εγκρίνονται εξ ονόματος της Ένωσης.

               Άρθρο 3

               Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία εξ ονόματος της Ένωσης.

               Άρθρο 4

               Η παρούσα απόφαση αρχίζει να ισχύει την ημέρα της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L 182 της 29.6.2013, σ. 1.

                     (2)
                  ΕΕ L 239 της 22.9.2000, σ. 19.

                     (3)
                  ΕΕ L 105 της 13.4.2006, σ. 1.

                     (4)
                  ΕΕ L 243 της 15.9.2009, σ. 1.

                     (5)
                  ΕΕ L 081 της 21.3.2001, σ. 1.

                     (6)
                  ΕΕ L 169 της 30.6.2009, σ. 3.

                     (7)
                  ΕΕ L 169 της 30.6.2009, σ. 24.

                     (8)
                  ΕΕ L 169 της 30.6.2009, σ. 10.

                     (9)
                  Με τη Βραζιλία η ΕΕ έχει συνάψει δύο συμφωνίες. Μία για τους κατόχους κοινών διαβατηρίων (ΕΕ L 255 της 21.9.2012, σ. 4) και μία χωριστή για τους κατόχους διπλωματικών, υπηρεσιακών και επίσημων διαβατηρίων (ΕΕ L 66 της 12.3.2011, σ. 2).

                     (10)
                  ΕΕ L 169 της 30.6.2009, σ. 17.

                     (11)
                  ΕΕ L 169 της 30.6.2009, σ. 38.

                     (12)
                  ΕΕ L 169 της 30.6.2009, σ. 31.

                     (13)
                  Πβλ. «Σκοπός» και «Διάρκεια της παραμονής» στις συμφωνίες.

                     (14)
                  COM(2014) 468 final.

                     (15)
                  Απόφαση του Συμβουλίου με την οποία εξουσιοδοτείται η Επιτροπή να αρχίσει διαπραγματεύσεις για την τροποποίηση των συμφωνιών απαλλαγής από την υποχρέωση θεώρησης για βραχεία διαμονή που έχουν συναφθεί μεταξύ της Ευρωπαϊκής Ένωσης/Κοινότητας και της Αντίγκουα και Μπαρμπούντα, της Κοινοπολιτείας των Μπαχαμών, των Μπαρμπάντος, της Ομοσπονδιακής Δημοκρατίας της Βραζιλίας, της Δημοκρατίας του Μαυρίκιου, της Ομοσπονδίας Αγίου Χριστοφόρου και Νέβις και της Δημοκρατίας των Σεϋχελλών, που εγκρίθηκε από το Συμβούλιο στις 9.10.2014.

                     (16)
                  COM(2016)194 final.

                     (17)
                  Κανονισμός (ΕΕ) αριθ. 610/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, για την τροποποίηση του κανονισμού (ΕΚ) αριθ. 562/2006 του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για τη θέσπιση του κοινοτικού κώδικα σχετικά με το καθεστώς διέλευσης προσώπων από τα σύνορα (κώδικας συνόρων του Σένγκεν), της σύμβασης για την εφαρμογή της συμφωνίας του Σένγκεν, των κανονισμών (ΕΚ) αριθ. 1683/95 και (ΕΚ) αριθ. 539/2001 του Συμβουλίου και των κανονισμών (ΕΚ) αριθ. 767/2008, (ΕΚ) αριθ. 810/2009 του Ευρωπαϊκού Κοινοβουλίου και του Συμβουλίου, ΕΕ L 182 της 29.6.2013, σ. 1.

                     (18)
                  Απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βορείου Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 131 της 1.6.2000, σ. 43).

                     (19)
                  Απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 64 της 7.3.2002, σ. 20).

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.7.2017
            COM(2017) 397 final
            ΠΑΡΑΡΤΗΜΑ
            στην
            Πρόταση απόφασης του Συμβουλίου
            για την υπογραφή της συμφωνίας μεταξύ της Ευρωπαϊκής Ένωσης και της Ομοσπονδίας Αγίου Χριστοφόρου και Νέβις για την τροποποίηση της συμφωνίας μεταξύ της Ευρωπαϊκής Κοινότητας και της Ομοσπονδίας Αγίου Χριστοφόρου και Νέβις σχετικά με την απαλλαγή από την υποχρέωση θεώρησης για βραχεία διαμονή

               ΣΥΜΦΩΝΙΑ

               μεταξύ της Ευρωπαϊκής Ένωσης και της Ομοσπονδίας Αγίου Χριστοφόρου και Νέβις για την τροποποίηση της συμφωνίας μεταξύ της Ευρωπαϊκής Κοινότητας και της Ομοσπονδίας Αγίου Χριστοφόρου και Νέβις σχετικά με την απαλλαγή από την υποχρέωση θεώρησης για βραχεία διαμονή

               Η ΕΥΡΩΠΑΪΚΗ ΕΝΩΣΗ,

               αφενός, και

               Η ΟΜΟΣΠΟΝΔΙΑ ΑΓΙΟΥ ΧΡΙΣΤΟΦΟΡΟΥ ΚΑΙ ΝΕΒΙΣ (εφεξής καλούμενη «Άγιος Χριστόφορος και Νέβις»),

               αφετέρου,

               καλούμενες εφεξής από κοινού «τα συμβαλλόμενα μέρη»,

               ΕΧΟΝΤΑΣ ΥΠΟΨΗ τη συμφωνία μεταξύ της Ευρωπαϊκής Κοινότητας και της Ομοσπονδίας Αγίου Χριστοφόρου και Νέβις σχετικά με την απαλλαγή από την υποχρέωση θεώρησης για βραχεία διαμονή (εφεξής καλούμενη «η συμφωνία») η οποία άρχισε να ισχύει την 1η Αυγούστου 2015,

               ΕΠΙΒΕΒΑΙΩΝΟΝΤΑΣ ΕΚ ΝΕΟΥ τη σημασία που έχει η διευκόλυνση των διαπροσωπικών επαφών,

               ΛΑΜΒΑΝΟΝΤΑΣ ΥΠΟΨΗ ότι η συμφωνία εφαρμόζεται για την ικανοποίηση των πολιτών των συμβαλλόμενων μερών,

               ΛΑΜΒΑΝΟΝΤΑΣ ΥΠΟΨΗ ότι ο ορισμός της βραχείας διαμονής που προβλέπεται από τη συμφωνία (τρεις μήνες ανά εξάμηνο από την ημερομηνία της πρώτης εισόδου) δεν είναι αρκετά ακριβής και ιδίως η έννοια της «ημερομηνίας της πρώτης εισόδου» μπορεί να οδηγήσει σε αβεβαιότητες και ερωτήματα,

               ΛΑΜΒΑΝΟΝΤΑΣ ΥΠΟΨΗ ότι ο κανονισμός (ΕΕ) αριθ. 610/2013, της 26ης Ιουνίου 2013, θέσπισε οριζόντιες αλλαγές στο «εσωτερικό» κεκτημένο της Ένωσης για τις θεωρήσεις και τα σύνορα και όρισε ως βραχεία διαμονή «τις 90 ημέρες εντός οιασδήποτε περιόδου 180 ημερών»,

               ΛΑΜΒΑΝΟΝΤΑΣ ΥΠΟΨΗ ότι για το σύστημα εισόδου/εξόδου που θα δημιουργηθεί από την Ευρωπαϊκή Ένωση απαιτείται η χρήση ενιαίου και σαφούς ορισμού της βραχείας διαμονής οποίος ισχύει για όλους τους υπηκόους τρίτων χωρών,

               ΕΠΙΘΥΜΩΝΤΑΣ να εξασφαλίσει την ομαλή ροή των ταξιδιωτών στα σημεία διέλευσης των συνόρων των συμβαλλόμενων μερών,

               ΕΠΙΒΕΒΑΙΩΝΟΝΤΑΣ ότι η συμφωνία καλύπτει τους πολίτες όλων των κρατών μελών της Ευρωπαϊκής Ένωσης, με εξαίρεση το Ηνωμένο Βασίλειο και την Ιρλανδία,

               ΛΑΜΒΑΝΟΝΤΑΣ ΥΠΟΨΗ το πρωτόκολλο για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης και το πρωτόκολλο για το κεκτημένο του Σένγκεν που ενσωματώνεται στο πλαίσιο της Ευρωπαϊκής Ένωσης, τα οποία έχουν προσαρτηθεί στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και επιβεβαιώνοντας ότι οι διατάξεις της παρούσας συμφωνίας δεν εφαρμόζονται στο Ηνωμένο Βασίλειο και στην Ιρλανδία,

               ΣΥΜΦΩΝΟΥΝ ΤΑ ΑΚΟΛΟΥΘΑ:

               Άρθρο 1

               Η συμφωνία τροποποιείται σύμφωνα με τις διατάξεις του παρόντος άρθρου:

               (1)Στον τίτλο και στα άρθρα 6 παράγραφος 1 και 8 παράγραφος 7, η λέξη «Κοινότητα» αντικαθίσταται από τη λέξη «Ένωση». Στο άρθρο 3 παράγραφος 5 η λέξη «κοινοτικό» αντικαθίσταται από τη λέξη «ενωσιακό».

               (2)Στο άρθρο 1, η φράση «τρεις μήνες εντός εξάμηνης περιόδου» αντικαθίσταται από τη φράση «90 ημέρες εντός οιασδήποτε περιόδου 180 ημερών».

               (3)Το άρθρο 4 παράγραφος 1 αντικαθίσταται ως εξής:

               «Οι πολίτες της Ευρωπαϊκής Ένωσης μπορούν να μείνουν στο έδαφος του Αγίου Χριστοφόρου και Νέβις για χρονική περίοδο που δεν υπερβαίνει τις 90 ημέρες εντός οιασδήποτε περιόδου 180 ημερών.»

               (4)Το άρθρο 4 παράγραφος 2 αντικαθίσταται ως εξής:

               «Οι πολίτες του Αγίου Χριστοφόρου και Νέβις μπορούν να μείνουν στο έδαφος των κρατών μελών που εφαρμόζουν πλήρως το κεκτημένο του Σένγκεν για χρονική περίοδο που δεν υπερβαίνει τις 90 ημέρες εντός οιασδήποτε περιόδου 180 ημερών. Η εν λόγω χρονική περίοδος υπολογίζεται ανεξάρτητα από τυχόν διαμονή σε κράτος μέλος που δεν εφαρμόζει ακόμη πλήρως το κεκτημένο του Σένγκεν.

               Οι πολίτες του Αγίου Χριστοφόρου και Νέβις μπορούν να μείνουν για χρονική περίοδο που δεν υπερβαίνει τις 90 ημέρες εντός οιασδήποτε περιόδου 180 ημερών στο έδαφος κάθε κράτους μέλους που δεν εφαρμόζει ακόμη πλήρως το κεκτημένο του Σένγκεν, ανεξάρτητα από την περίοδο διαμονής που υπολογίζεται για το έδαφος των κρατών μελών που εφαρμόζουν πλήρως το κεκτημένο του Σένγκεν.»

               (5)Στο άρθρο 4 παράγραφος 3, οι λέξεις «τρεις μήνες» αντικαθίστανται από τις λέξεις «90 ημέρες» και η λέξη «Κοινότητα» αντικαθίσταται από τη λέξη «Ένωση».

               (6)Η τελευταία περίοδος του άρθρου 8 παράγραφος 4 αντικαθίσταται από την ακόλουθη περίοδο:

               «Το συμβαλλόμενο μέρος που ανέστειλε την εφαρμογή της παρούσας συμφωνίας ενημερώνει αμέσως το άλλο συμβαλλόμενο μέρος μόλις εκλείψουν οι λόγοι της αναστολής και προβαίνει σε άρση της αναστολής.»

               Άρθρο 2

               Η παρούσα συμφωνία κυρώνεται ή εγκρίνεται από τα συμβαλλόμενα μέρη σύμφωνα με τις αντίστοιχες διαδικασίες τους και αρχίζει να ισχύει την πρώτη ημέρα του έκτου μήνα που έπεται της ημερομηνίας κατά την οποία το τελευταίο μέρος κοινοποιεί στο άλλο μέρος την ολοκλήρωση των προαναφερόμενων διαδικασιών.

               Έγινε στην […], στις […] […] δύο χιλιάδες δεκαεπτά, εις διπλούν, στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, καθένα δε από τα κείμενα αυτά είναι εξίσου αυθεντικό.

               Για την Ευρωπαϊκή Ένωση

               Για την Ομοσπονδία Αγίου Χριστοφόρου και Νέβις

               ΚΟΙΝΗ ΔΗΛΩΣΗ ΣΧΕΤΙΚΑ ΜΕ ΤΗΝ ΙΣΛΑΝΔΙΑ, ΤΗ ΝΟΡΒΗΓΙΑ, ΤΗΝ ΕΛΒΕΤΙΑ ΚΑΙ ΤΟ ΛΙΧΤΕΝΣΤΑΙΝ

               Είναι ευκταίο οι αρχές της Νορβηγίας, της Ισλανδίας, της Ελβετίας και του Λιχτενστάιν, αφενός, και του Αγίου Χριστοφόρου και Νέβις, αφετέρου, να τροποποιήσουν, αμελλητί, τις υφιστάμενες διμερείς συμφωνίες σχετικά με την απαλλαγή από την υποχρέωση θεώρησης για βραχεία διαμονή σύμφωνα με τους όρους της παρούσας συμφωνίας.

               Κοινή δήλωση για την ερμηνεία των 90 ημερών εντός οιασδήποτε περιόδου 180 ημερών

               Τα συμβαλλόμενα μέρη συμφωνούν ότι η μέγιστη χρονική περίοδος των 90 ημερών εντός οιασδήποτε περιόδου 180 ημερών, όπως προβλέπεται στο άρθρο 4 της συμφωνίας, αντιστοιχεί είτε σε επίσκεψη διαρκείας είτε σε περισσότερες διαδοχικές επισκέψεις, η διάρκεια των οποίων δεν υπερβαίνει συνολικά τις 90 ημέρες εντός οιασδήποτε περιόδου 180 ημερών.

               Η έννοια του «οιασδήποτε» συνεπάγεται την εφαρμογή κυλιόμενης περιόδου αναφοράς 180 ημερών, που ανατρέχει σε κάθε ημέρα της διαμονής κατά την περίοδο των τελευταίων 180 ημερών, προκειμένου να εξακριβωθεί αν εξακολουθεί να πληρούται η απαίτηση των 90 ημερών εντός οιασδήποτε περιόδου 180 ημερών. Μεταξύ άλλων, αυτό σημαίνει ότι απουσία για αδιάλειπτη περίοδο 90 ημερών καθιστά δυνατή νέα διαμονή έως 90 ημέρες.

               ________


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 29.5.2017
            COM(2017) 267 final
            2017/0106(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τον καθορισμό της θέσης που θα υιοθετηθεί για λογαριασμό της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών αριθ. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 και 143, δύο προτάσεις τροποποιήσεων, των παγκόσμιων τεχνικών κανονισμών αριθ. 1 και 15 του ΟΗΕ, μια πρόταση νέου παγκόσμιου τεχνικού κανονισμού σχετικά με τη διαδικασία δοκιμής για τις εκπομπές λόγω εξάτμισης, την επιβεβαίωση των καταχωρίσεων αριθ. 11, αριθ. 12 και αριθ. 13 στην επιτομή των υποψήφιων τεχνικών κανονισμών του ΟΗΕ και μια συναινετική απόφαση σχετικά με τη χρήση του όρου «παγκόσμιος τεχνικός κανονισμός του ΟΗΕ (UN GTR)»

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

               Σε διεθνές επίπεδο, η Οικονομική Επιτροπή των Ηνωμένων Εθνών για την Ευρώπη (ΟΕΕ/ΗΕ) καταρτίζει εναρμονισμένες απαιτήσεις με σκοπό, αφενός, να εξαλειφθούν τα τεχνικά εμπόδια στο εμπόριο μηχανοκίνητων οχημάτων μεταξύ των συμβαλλόμενων μερών της αναθεωρημένης συμφωνίας του 1958 και, αφετέρου, να εξασφαλιστεί ότι τα οχήματα αυτά παρέχουν υψηλό επίπεδο ασφάλειας και περιβαλλοντικής προστασίας.

               Σύμφωνα με την απόφαση 97/836/ΕΚ του Συμβουλίου, της 27ης Νοεμβρίου 1997, η Ένωση προσχώρησε στη συμφωνία της Οικονομικής Επιτροπής των Ηνωμένων Εθνών για την Ευρώπη («ΟΕΕ/ΗΕ») σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν και/ή να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958») και, σύμφωνα με την απόφαση 2000/125/ΕΚ του Συμβουλίου, της 31ης Ιανουαρίου 2000, για τη σύναψη συμφωνίας που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται και/ή να χρησιμοποιούνται σε τροχοφόρα οχήματα («παράλληλη συμφωνία»), η Ένωση προσχώρησε στην παράλληλη συμφωνία.

               Οι συνεδριάσεις του Παγκόσμιου Φόρουμ για την Εναρμόνιση των Κανονισμών σχετικά με τα Οχήματα (WP.29 της ΟΕΕ/ΗΕ) πραγματοποιούνται τρεις φορές ετησίως: τον Μάρτιο, τον Ιούνιο και τον Νοέμβριο κάθε ημερολογιακού έτους. Σε κάθε συνεδρίαση εγκρίνονται νέες τροποποιήσεις στους υπάρχοντες κανονισμούς του ΟΗΕ ή στους παγκόσμιους τεχνικούς κανονισμούς του ΟΗΕ, ώστε να λαμβάνεται υπόψη η τεχνική πρόοδος. Πριν από κάθε συνεδρίαση του WP.29, οι τροποποιήσεις αυτές εγκρίνονται από μία από τις έξι ομάδες εργασίας (GR) που δραστηριοποιούνται στο πλαίσιο του WP.29.

               Ακολούθως, στη συνεδρίαση του WP.29 πραγματοποιείται η τελική ψηφοφορία για την έγκριση των τροποποιήσεων, των προσθηκών και των διορθωτικών, με την προϋπόθεση ότι υπάρχει απαρτία και ειδική πλειοψηφία μεταξύ των συμβαλλόμενων μερών. Η ΕΕ είναι συμβαλλόμενο μέρος σε δύο συμφωνίες (στις συμφωνίες του 1958 και του 1998) που αφορούν το WP.29. Κάθε φορά καταρτίζεται απόφαση του Συμβουλίου, επονομαζόμενη «μεγάλη απόφαση», που περιέχει τον κατάλογο των κανονισμών, των τροποποιήσεων, των προσθηκών και των διορθωτικών, και εξουσιοδοτεί την Επιτροπή να ψηφίσει για λογαριασμό της Ένωσης σε κάθε συνεδρίαση του WP.29.

               Στην παρούσα απόφαση του Συμβουλίου καθορίζεται η θέση της Ένωσης κατά την ψήφιση των κανονισμών, των τροποποιήσεων, των προσθηκών και των διορθωτικών που θα υποβληθούν για ψηφοφορία στη συνεδρίαση του WP.29 του Ιουνίου 2017, η οποία θα πραγματοποιηθεί από τις 19 έως τις, 23 Ιουνίου 2017.

               •Συνοχή με ισχύουσες διατάξεις στον τομέα πολιτικής

               Η παρούσα πρόταση συμπληρώνει και συνάδει πλήρως με την ενωσιακή πολιτική για την εσωτερική αγορά όσον αφορά την αυτοκινητοβιομηχανία.

               Το σύστημα του WP.29 ενισχύει τη διεθνή εναρμόνιση των προτύπων για τα οχήματα. Η συμφωνία του 1958 συμβάλλει καθοριστικά στην επίτευξη αυτού του στόχου, δεδομένου ότι οι ενωσιακοί κατασκευαστές μπορούν να εφαρμόζουν κοινή δέσμη κανονισμών έγκρισης τύπου, γνωρίζοντας ότι το προϊόν τους θα αναγνωρίζεται από τα συμβαλλόμενα μέρη ως συμμορφούμενο με την εθνική τους νομοθεσία. Το σύστημα αυτό έδωσε τη δυνατότητα να καταργηθούν από τον κανονισμό (ΕΚ) αριθ. 661/2009 για τη γενική ασφάλεια των μηχανοκίνητων οχημάτων περισσότερες από 50 οδηγίες της ΕΕ και να αντικατασταθούν από τους αντίστοιχους κανονισμούς που εκπονήθηκαν στο πλαίσιο της συμφωνίας του 1958.

               Παρόμοια προσέγγιση ακολουθήθηκε ως προς την οδηγία 2007/46/ΕΚ η οποία αντικατέστησε τα συστήματα έγκρισης των κρατών μελών με ενωσιακή διαδικασία έγκρισης, θεσπίζοντας εναρμονισμένο πλαίσιο που περιέχει τις διοικητικές διατάξεις και τις γενικές τεχνικές απαιτήσεις για όλα τα νέα οχήματα, τα συστήματα, τα κατασκευαστικά στοιχεία και τις χωριστές τεχνικές μονάδες. Η εν λόγω οδηγία ενσωμάτωσε τους κανονισμούς του ΟΗΕ στο σύστημα έγκρισης τύπου της ΕΕ, είτε ως απαιτήσεις για την έγκριση τύπου είτε ως εναλλακτικές προς την ενωσιακή νομοθεσία απαιτήσεις. Μετά την έκδοση της εν λόγω οδηγίας, οι κανονισμοί του ΟΗΕ ενσωματώνονται όλο και περισσότερο στην ενωσιακή νομοθεσία στο πλαίσιο της έγκρισης τύπου ΕΕ.

               •Συνοχή με άλλες πολιτικές της Ένωσης

               Το σύστημα του WP.29 συνδέεται με την πολιτική της Ένωσης για την ανταγωνιστικότητα, στην οποία η παρούσα πρωτοβουλία έχει θετικό αντίκτυπο. Η πρόταση συνάδει επίσης με τις πολιτικές της Ένωσης στους τομείς των μεταφορών και της ενέργειας, που λαμβάνονται δεόντως υπόψη κατά τη διαδικασία για την εκπόνηση και την έγκριση των κανονισμών του ΟΗΕ στο πλαίσιο της συμφωνίας του 1958.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

               Η νομική βάση της παρούσας πρότασης είναι το άρθρο 114, σε συνδυασμό με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης.

               •Επικουρικότητα

               Η υπερψήφιση διεθνών πράξεων, όπως είναι οι προτάσεις κανονισμών του ΟΗΕ, οι τροποποιήσεις κανονισμών του ΟΗΕ και τα σχέδια παγκόσμιων τεχνικών κανονισμών, καθώς και η ενσωμάτωσή τους στο ενωσιακό σύστημα έγκρισης τύπου μηχανοκίνητων οχημάτων μπορούν να γίνονται μόνο από την Ένωση. Αυτό όχι μόνο εμποδίζει τον κατακερματισμό της εσωτερικής αγοράς, αλλά και εξασφαλίζει ισότιμα περιβαλλοντικά πρότυπα και πρότυπα ασφάλειας σε ολόκληρη την Ένωση. Προσφέρει επίσης πλεονεκτήματα οικονομιών κλίμακας: τα προϊόντα μπορούν να παράγονται για ολόκληρη την ενωσιακή αγορά, ακόμη και για τη διεθνή αγορά, αντί να προσαρμόζονται ώστε να αποκτήσουν την εθνική έγκριση τύπου για κάθε κράτος μέλος χωριστά.

               Ως εκ τούτου, η παρούσα πρόταση είναι σύμφωνη με την αρχή της επικουρικότητας.

               •Αναλογικότητα

                  Η παρούσα απόφαση του Συμβουλίου εξουσιοδοτεί την Επιτροπή να ψηφίσει για λογαριασμό της Ένωσης και είναι το αναλογικό μέσο, σύμφωνα με το άρθρο 5 παράγραφος 1 της απόφασης 97/836/ΕΚ του Συμβουλίου, για τον καθορισμό ενιαίας θέσης της ΕΕ στο πλαίσιο της ΟΕΕ/ΗΕ όσον αφορά την ψηφοφορία επί των εγγράφων εργασίας που προτείνονται στην ημερήσια διάταξη της συνεδρίασης του WP.29. Ως εκ τούτου, η παρούσα πρόταση τηρεί την αρχή της αναλογικότητας, επειδή δεν υπερβαίνει αυτό που είναι αναγκαίο για να εξασφαλιστεί η ορθή λειτουργία της εσωτερικής αγοράς, με την ταυτόχρονη παροχή υψηλού επιπέδου δημόσιας ασφάλειας και προστασίας.

               •Επιλογή του νομικού μέσου

               Με βάση το άρθρο 218 παράγραφος 9 της ΣΛΕΕ απαιτείται λήψη απόφασης του Συμβουλίου για τον καθορισμό των θέσεων που υιοθετούνται για λογαριασμό της Ένωσης σε όργανο το οποίο έχει συσταθεί με διεθνή συμφωνία.

               3.ΑΠΟΤΕΛΕΣΜΑΤΑ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΩΝ ΤΩΝ ΕΠΙΠΤΩΣΕΩΝ

               •Εκ των υστέρων αξιολογήσεις / έλεγχοι καταλληλότητας ισχύουσας νομοθεσίας

               Άνευ αντικειμένου.

               •Διαβουλεύσεις με τα ενδιαφερόμενα μέρη

               Άνευ αντικειμένου.

               •Συλλογή και χρήση εμπειρογνωσίας

               Δεν είναι σημαντικό να ζητηθεί εξωτερική εμπειρογνωμοσύνη στην περίπτωση της παρούσας πρότασης. Ωστόσο, η πρόταση εξετάστηκε από την τεχνική επιτροπή για τα μηχανοκίνητα οχήματα.

               •Εκτίμηση των επιπτώσεων

               Η παρούσα πρόταση δεν μπορεί να αποτελέσει αντικείμενο εκτίμησης επιπτώσεων, επειδή δεν είναι νομοθετικής φύσης και επειδή εναλλακτικές επιλογές πολιτικής δεν υπάρχουν ή δεν είναι διαθέσιμες.

               •Καταλληλότητα του κανονιστικού πλαισίου και απλούστευση

               Όσον αφορά τη διοικητική επιβάρυνση, η πρωτοβουλία δεν έχει επιπτώσεις, δεδομένου ότι οι αναφορές στις τροποποιήσεις που προσαρτώνται στη «μεγάλη απόφαση» δεν θα εισαγάγουν νέες υποχρεώσεις υποβολής έκθεσης ή άλλες διοικητικές υποχρεώσεις για τις επιχειρήσεις, συμπεριλαμβανομένων των ΜΜΕ. Αντιθέτως, στόχος είναι η μείωση του διοικητικού φόρτου, επειδή η εφαρμογή των εναρμονισμένων απαιτήσεων σε παγκόσμιο επίπεδο επιτρέπει στους κατασκευαστές να υποβάλουν τεκμηρίωση έγκρισης των συστημάτων και των κατασκευαστικών στοιχείων όχι μόνο στην ΕΕ αλλά και στις εξαγωγικές αγορές των συμβαλλόμενων μερών στη συμφωνία του 1958 που βρίσκονται εκτός της ΕΕ.

               Η πρόταση έχει ιδιαίτερα θετικό αντίκτυπο στην ανταγωνιστικότητα της αυτοκινητοβιομηχανίας της ΕΕ και στο διεθνές εμπόριο. Η αποδοχή διεθνώς εναρμονισμένων κανονισμών οχημάτων από τους εμπορικούς εταίρους της ΕΕ αναγνωρίζεται ως ο καλύτερος τρόπος για την άρση των μη δασμολογικών φραγμών στο εμπόριο και το άνοιγμα ή τη διεύρυνση της πρόσβασης επιχειρήσεων της ενωσιακής αυτοκινητοβιομηχανίας στην αγορά.

               •Θεμελιώδη δικαιώματα

               Η πρόταση δεν έχει επιπτώσεις στην προστασία των θεμελιωδών δικαιωμάτων.

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Η παρούσα πρωτοβουλία δεν έχει δημοσιονομικές επιπτώσεις.

               5.ΛΟΙΠΑ ΣΤΟΙΧΕΙΑ

               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων

               Άνευ αντικειμένου.

               •Επεξηγηματικά έγγραφα (για οδηγίες)

               Άνευ αντικειμένου

               •Αναλυτική επεξήγηση των ειδικότερων διατάξεων της πρότασης

               Η πρόταση καθορίζει τη θέση της Ένωσης στην ψηφοφορία για:

               –τις τροποποιήσεις των κανονισμών του ΟΗΕ αριθ.  4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 και 143·

               –τις προτάσεις τροποποιήσεων των παγκόσμιων τεχνικών κανονισμών αριθ. 1 και 15 του ΟΗΕ·

               –μια πρόταση νέου παγκόσμιου τεχνικού κανονισμού σχετικά με τη διαδικασία δοκιμής για τις εκπομπές λόγω εξάτμισης για τις παγκοσμίως εναρμονισμένες δοκιμές για ελαφρά οχήματα (WLTP EVAP)·

               –την επιβεβαίωση των καταχωρίσεων αριθ. 11, αριθ. 12 και αριθ.13 στην επιτομή των υποψήφιων τεχνικών κανονισμών του ΟΗΕ· και

               –μια συναινετική απόφαση σχετικά με τη χρήση του όρου «παγκόσμιος τεχνικός κανονισμός του ΟΗΕ (UN GTR)» στα επίσημα έγγραφα βάσει της συμφωνίας του 1998.

               2017/0106 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τον καθορισμό της θέσης που θα υιοθετηθεί για λογαριασμό της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών αριθ. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 και 143, δύο προτάσεις τροποποιήσεων, των παγκόσμιων τεχνικών κανονισμών αριθ. 1 και 15 του ΟΗΕ, μια πρόταση νέου παγκόσμιου τεχνικού κανονισμού σχετικά με τη διαδικασία δοκιμής για τις εκπομπές λόγω εξάτμισης, την επιβεβαίωση των καταχωρίσεων αριθ. 11, αριθ. 12 και αριθ. 13 στην επιτομή των υποψήφιων τεχνικών κανονισμών του ΟΗΕ και μια συναινετική απόφαση σχετικά με τη χρήση του όρου «παγκόσμιος τεχνικός κανονισμός του ΟΗΕ (UN GTR)»

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114, σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Σύμφωνα με την απόφαση 97/836/ΕΚ του Συμβουλίου
                  1
               , η Ένωση προσχώρησε στη συμφωνία της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα, τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις εν λόγω προδιαγραφές (η « αναθεωρημένη συμφωνία του 1958»).

               (2)Σύμφωνα με την απόφαση 2000/125/ΕΚ του Συμβουλίου
                  2
               , η Ένωση προσχώρησε στη συμφωνία για την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα (η «παράλληλη συμφωνία»).

               (3)Η οδηγία 2007/46/ΕΚ του Ευρωπαϊκού Κοινοβουλίου και του Συμβουλίου
                  3
                αντικατέστησε τα συστήματα έγκρισης των κρατών μελών με ενωσιακή διαδικασία έγκρισης και θέσπισε εναρμονισμένο πλαίσιο που περιέχει τις διοικητικές διατάξεις και τις γενικές τεχνικές απαιτήσεις για όλα τα νέα οχήματα, τα συστήματα, τα κατασκευαστικά στοιχεία και τις χωριστές τεχνικές μονάδες. Η εν λόγω οδηγία ενσωμάτωσε τους κανονισμούς που εκδόθηκαν δυνάμει της αναθεωρημένης συμφωνίας του 1958 («κανονισμοί του ΟΗΕ») στο σύστημα έγκρισης τύπου της ΕΕ, είτε ως απαιτήσεις για την έγκριση τύπου είτε ως εναλλακτικές προς την ενωσιακή νομοθεσία απαιτήσεις. Μετά την έκδοση της εν λόγω οδηγίας, οι κανονισμοί του ΟΗΕ ενσωματώνονται όλο και περισσότερο στην ενωσιακή νομοθεσία στο πλαίσιο της έγκρισης τύπου ΕΕ.

               (4)Βάσει της εμπειρίας και των τεχνικών εξελίξεων, οι απαιτήσεις σχετικά με ορισμένα στοιχεία ή χαρακτηριστικά που καλύπτονται από τους κανονισμούς των ΗΕ αριθ. 4, 6, 7, 14, 16, 30, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 και 143 καθώς και από τους παγκόσμιους τεχνικούς κανονισμούς αριθ. 1 και 15 θα πρέπει να προσαρμοστούν στην τεχνική πρόοδο.

               (5)Για να καθοριστούν ομοιόμορφες διατάξεις σχετικά με τη διαδικασία δοκιμής για τις εκπομπές λόγω εξάτμισης για τις παγκοσμίως εναρμονισμένες δοκιμές για ελαφρά οχήματα (WLTP EVAP) θα πρέπει να εκδοθεί νέος παγκόσμιος τεχνικός κανονισμός του ΟΗΕ.

               (6)Για να διατηρηθούν, κατόπιν αιτήματος της Υπηρεσίας Προστασίας του Περιβάλλοντος και της  Εθνικής Υπηρεσίας Οδικής Ασφάλειας των Αυτοκινητοδρόμων των ΗΠΑ, οι καταχωρίσεις τους αριθ. 11, αριθ. 12 και αριθ. 13 ως υποψήφιοι στην επιτομή των παγκόσμιων τεχνικών κανονισμών, θα πρέπει να επιβεβαιωθούν οι σχετικές καταχωρίσεις.

               (7)Για να ευθυγραμμιστεί η μορφή παρόμοιων όρων που χρησιμοποιούνται σε ισοδύναμες συμφωνίες, όπως η συμφωνία του 1958, και, κατά συνέπεια, να βελτιωθεί η εφαρμογή της συμφωνίας του 1998 και να μη τροποποιηθεί η εν λόγω συμφωνία, θα πρέπει να χρησιμοποιείται ο όρος «παγκόσμιος τεχνικός κανονισμός του ΟΗΕ (UN GTR)» στα επίσημα έγγραφα που καταρτίζονται δυνάμει της συμφωνίας του 1998.

               (8)Ενδείκνυται να καθοριστεί η θέση που θα ληφθεί για λογαριασμό της Ένωσης στο πλαίσιο των σχετικών επιτροπών της ΟΕΕ/ΗΕ –δηλαδή της διοικητικής επιτροπής της αναθεωρημένης συμφωνίας του 1958 και της εκτελεστικής επιτροπής της παράλληλης συμφωνίας– όσον αφορά την έγκριση των προαναφερόμενων πράξεων του ΟΗΕ,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να ληφθεί για λογαριασμό της Ένωσης στο πλαίσιο της διοικητικής επιτροπής της αναθεωρημένης συμφωνίας του 1958 και της εκτελεστικής επιτροπής της παράλληλης συμφωνίας κατά την περίοδο από τις 19 έως τις 23 Ιουνίου 2017 είναι να υπερψηφιστούν οι προτάσεις που παρατίθενται στο παράρτημα της παρούσας απόφασης.

               Άρθρο 2

               Η παρούσα απόφαση αρχίζει να ισχύει την ημερομηνία της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  Απόφαση 97/836/EK του Συμβουλίου, της 27ης Νοεμβρίου 1997, με σκοπό την προσχώρηση της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία 1958») ( ΕΕ L 346 της 17.12.1997, σ. 78).

                     (2)
                  Απόφαση 2000/125/ΕΚ του Συμβουλίου, της 31ης Ιανουαρίου 2000, για τη σύναψη συμφωνίας που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία») (ΕΕ L 35 της 10.2.2000, σ. 12).

                     (3)
                  Οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (Οδηγία-πλαίσιο) (ΕΕ L 263 της 9.10.2007, σ. 1).

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 29.5.2017
            COM(2017) 267 final
            ΠΑΡΑΡΤΗΜΑ
            της
            πρότασης απόφασης του Συμβουλίου
            για τον καθορισμό της θέσης που θα υιοθετηθεί για λογαριασμό της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών αριθ. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 και 143, δύο προτάσεις τροποποιήσεων, των παγκόσμιων τεχνικών κανονισμών αριθ. 1 και 15 του ΟΗΕ, μια πρόταση νέου παγκόσμιου τεχνικού κανονισμού σχετικά με τη διαδικασία δοκιμής για τις εκπομπές λόγω εξάτμισης, την επιβεβαίωση των καταχωρίσεων αριθ. 11, αριθ. 12 και αριθ. 13 στην επιτομή των υποψήφιων τεχνικών κανονισμών του ΟΗΕ και μια συναινετική απόφαση σχετικά με τη χρήση του όρου «παγκόσμιος τεχνικός κανονισμός του ΟΗΕ (UN GTR)»

               ΠΑΡΑΡΤΗΜΑ

                        Κανονισμός #

                        Θέμα της ημερήσιας διάταξης

                        Τίτλος του θέματος της ημερήσιας διάταξης

                        Έγγραφο αναφοράς

                        4

                        4.10.1

                        Πρόταση προσθήκης 19 στον κανονισμό αριθ. 4 (Φωτισμός οπίσθιας πινακίδας κυκλοφορίας)

                        ECE/TRANS/WP.29/2017/72

                        6

                        4.10.2

                        Πρόταση προσθήκης 28 στη σειρά τροποποιήσεων 01 του κανονισμού αριθ. 6 (Δείκτες κατεύθυνσης)

                        ECE/TRANS/WP.29/2017/73

                        6

                        4.10.3

                        Πρόταση προσθήκης 29 στη σειρά τροποποιήσεων 01 του κανονισμού αριθ. 6 (Δείκτες κατεύθυνσης)

                        ECE/TRANS/WP.29/2017/74

                        7

                        4.10.4

                        Πρόταση προσθήκης 27 στη σειρά τροποποιήσεων 02 του κανονισμού αριθ. 7 (Φανοί θέσης, πέδησης και όγκου)

                        ECE/TRANS/WP.29/2017/75

                        14

                        4.6.1

                        Πρόταση προσθήκης 8 στη σειρά τροποποιήσεων 07 του κανονισμού αριθ. 14 (Αγκυρώσεις ζωνών ασφαλείας)

                        ECE/TRANS/WP.29/2017/58

                        16

                        4.6.2

                        Πρόταση προσθήκης 9 στη σειρά τροποποιήσεων 06 του κανονισμού αριθ. 16 (Ζώνες ασφαλείας)

                        ECE/TRANS/WP.29/2017/59

                        16

                        4.6.3

                        Πρόταση προσθήκης 1 στη σειρά τροποποιήσεων 07 του κανονισμού αριθ. 16 (Ζώνες ασφαλείας)

                        ECE/TRANS/WP.29/2017/60

                        19

                        4.10.5

                        Πρόταση προσθήκης 10 στη σειρά τροποποιήσεων 04 του κανονισμού αριθ. 19 (Εμπρόσθιοι φανοί ομίχλης)

                        ECE/TRANS/WP.29/2017/76

                        23

                        4.10.6

                        Πρόταση προσθήκης 22 του κανονισμού αριθ. 23 (Φανοί οπισθοπορείας)

                        ECE/TRANS/WP.29/2017/77

                        30

                        4.8.4

                        Πρόταση προσθήκης 19 στη σειρά 02 των τροποποιήσεων του κανονισμού αριθ. 30 (Ελαστικά για επιβατικά οχήματα και τα ρυμουλκούμενά τους)

                        ECE/TRANS/WP.29/2017/105

                        38

                        4.10.7

                        Πρόταση προσθήκης 19 του κανονισμού αριθ. 38 (Οπίσθιοι φανοί ομίχλης)

                        ECE/TRANS/WP.29/2017/78

                        48

                        4.10.8

                        Πρόταση προσθήκης 9 στη σειρά τροποποιήσεων 06 του κανονισμού αριθ. 48 (Εγκατάσταση διατάξεων φωτισμού και φωτεινών ενδείξεων)

                        ECE/TRANS/WP.29/2017/79

                        48

                        4.10.16

                        Πρόταση προσθήκης 11 στη σειρά τροποποιήσεων 05 του κανονισμού αριθ. 48 (Εγκατάσταση διατάξεων φωτισμού και φωτεινών ενδείξεων)

                        ECE/TRANS/WP.29/2017/106

                        50

                        4.10.9

                        Πρόταση προσθήκης 19 στον κανονισμό αριθ. 50 (Φανοί θέσης, πέδησης, δείκτες κατεύθυνσης για μοτοποδήλατα και μοτοσικλέτες)

                        ECE/TRANS/WP.29/2017/80

                        50

                        4.10.10

                        Πρόταση προσθήκης 20 στον κανονισμό αριθ. 50 (Φανοί θέσης, πέδησης, δείκτες κατεύθυνσης για μοτοποδήλατα και μοτοσικλέτες)

                        ECE/TRANS/WP.29/2017/81

                        51

                        4.9.1

                        Πρόταση προσθήκης 2 στη σειρά τροποποιήσεων 03 του κανονισμού αριθ. 51 (Ηχητικές εκπομπές οχημάτων κατηγορίας M και N)

                        ECE/TRANS/WP.29/2017/71

                        54

                        4.8.1

                        Πρόταση προσθήκης 22 στον κανονισμό αριθ. 54 (Ελαστικά για επαγγελματικά οχήματα και τα ρυμουλκούμενά τους)

                        ECE/TRANS/WP.29/2017/68

                        55

                        4.8.2

                        Πρόταση προσθήκης 7 στη σειρά τροποποιήσεων 01 του κανονισμού αριθ. 55 (Μηχανικές ζεύξεις)

                        ECE/TRANS/WP.29/2017/69

                        77

                        4.10.11

                        Πρόταση προσθήκης 18 στον κανονισμό αριθ. 77 (Φανοί στάθμευσης)

                        ECE/TRANS/WP.29/2017/82

                        80

                        4.6.4

                        Πρόταση προσθήκης 3 στη σειρά τροποποιήσεων 03 του κανονισμού αριθ. 80 [Αντοχή των καθισμάτων και των αγκυρώσεών τους (λεωφορεία)]

                        ECE/TRANS/WP.29/2017/61

                        83

                        4.7.1

                        Πρόταση προσθήκης 10 στη σειρά τροποποιήσεων 06 του κανονισμού αριθ. 83 (Εκπομπές οχημάτων κατηγορίας M1 και N1)

                        ECE/TRANS/WP.29/2017/64

                        83

                        4.7.2

                        Πρόταση προσθήκης 6 στη σειρά τροποποιήσεων 07 του κανονισμού αριθ. 83 (Εκπομπές οχημάτων κατηγορίας M1 και N1)

                        ECE/TRANS/WP.29/2017/65

                        87

                        4.10.12

                        Πρόταση προσθήκης 20 στον κανονισμό αριθ. 87 (Φανοί ημέρας)

                        ECE/TRANS/WP.29/2017/83

                        91

                        4.10.13

                        Πρόταση προσθήκης 17 στον κανονισμό αριθ. 91 (Φανοί πλευρικής σήμανσης)

                        ECE/TRANS/WP.29/2017/84

                        98

                        4.10.14

                        Πρόταση προσθήκης 9 στη σειρά τροποποιήσεων 01 του κανονισμού αριθ. 98 (Προβολείς με φωτεινές πηγές εκκένωσης αερίου)

                        ECE/TRANS/WP.29/2017/85

                        106

                        4.8.3

                        Πρόταση προσθήκης 15 στον κανονισμό αριθ. 106 (Ελαστικά για γεωργικά οχήματα)

                        ECE/TRANS/WP.29/2017/70

                        112

                        4.10.15

                        Πρόταση προσθήκης 8 στη σειρά τροποποιήσεων 01 του κανονισμού αριθ. 112 (Προβολείς που εκπέμπουν ασύμμετρη δέσμη φώτων διασταύρωσης)

                        ECE/TRANS/WP.29/2017/86

                        113

                        4.10.19

                        Πρόταση προσθήκης 7 στη σειρά τροποποιήσεων 02 του κανονισμού αριθ. 113 (Προβολείς που εκπέμπουν συμμετρική δέσμη φώτων διασταύρωσης)

                        ECE/TRANS/WP.29/2017/87

                        119

                        4.10.17

                        Πρόταση προσθήκης 6 στη σειρά τροποποιήσεων 01 του κανονισμού αριθ. 119 (Φώτα στροφής)

                        ECE/TRANS/WP.29/2017/88

                        123

                        4.10.18

                        Πρόταση προσθήκης 9 στη σειρά τροποποιήσεων 01 του κανονισμού αριθ. 123 [Προσαρμοστικά συστήματα εμπρόσθιου φωτισμού (AFS)]

                        ECE/TRANS/WP.29/2017/89

                        129

                        4.6.5

                        Πρόταση προσθήκης 2 στη σειρά τροποποιήσεων 01 του κανονισμού αριθ. 129 του ΟΗΕ (Βελτιωμένα συστήματα συγκράτησης παιδιών)

                        ECE/TRANS/WP.29/2017/62

                        129

                        4.6.6

                        Πρόταση προσθήκης 1 στη σειρά τροποποιήσεων 02 του κανονισμού αριθ. 129 του ΟΗΕ (Βελτιωμένα συστήματα συγκράτησης παιδιών)

                        ECE/TRANS/WP.29/2017/63

                        143

                        4.7.3

                        Πρόταση προσθήκης 1 στην αρχική έκδοση του κανονισμού αριθ. 143 [συστήματα εκ των υστέρων εξοπλισμού με κινητήρα διπλού καυσίμου βαρέων χρήσεων (HDDF-ERS)]

                        ECE/TRANS/WP.29/2017/66

                        GTR #

                        Θέμα της ημερήσιας διάταξης

                        Τίτλος του θέματος της ημερήσιας διάταξης

                        Έγγραφο αναφοράς

                        GTR 1

                        14.2

                        Πρόταση τροποποίησης 2 του παγκόσμιου τεχνικού κανονισμού αριθ. 1 (Κλειδαριές θυρών και εξαρτήματα συγκράτησης θυρών)

                        ECE/TRANS/WP.29/2017/97

                        GTR 15

                        14.3

                        Πρόταση για την τροποποίηση 2 του παγκόσμιου τεχνικού κανονισμού αριθ. 15 του ΟΗΕ [Παγκοσμίως εναρμονισμένες δοκιμές για ελαφρά οχήματα (WLTP)]

                        ECE/TRANS/WP.29/2017/98

                        Νέος GTR

                        14.1

                        Πρόταση νέου παγκόσμιου τεχνικού κανονισμού (UN GTR) σχετικά με τη διαδικασία της δοκιμής για τις εκπομπές λόγω εξάτμισης για παγκοσμίως εναρμονισμένες δοκιμές για ελαφρά οχήματα (WLTP EVAP)

                        ECE/TRANS/WP.29/2017/94

                        Θέμα της ημερήσιας διάταξης

                        Τίτλος του θέματος της ημερήσιας διάταξης

                        Έγγραφο αναφοράς

                        15.1.

                        Καταχώριση αριθ. 13 (επιβεβαίωση της καταχώρισης στον κατάλογο): Υπηρεσία Προστασίας του Περιβάλλοντος και Εθνική Υπηρεσία Οδικής Ασφάλειας των Αυτοκινητοδρόμων των Ηνωμένων Πολιτειών της Αμερικής, Τμήμα Μεταφορών, Πρόγραμμα για αναθεωρήσεις και προσθήκες στο σήμα εξοικονόμησης καυσίμων για κινητήρες οχημάτων: Νέα σήματα εξοικονόμησης καυσίμων και περιβαλλοντικά σήματα για μια νέα γενιά οχημάτων

                        ECE/TRANS/WP.29/2017/57

                        15.2

                        Καταχώριση αριθ. 12 (επιβεβαίωση της καταχώρισης στον κατάλογο): Υπηρεσία Προστασίας του Περιβάλλοντος και Εθνική Υπηρεσία Οδικής Ασφάλειας των Αυτοκινητοδρόμων των Ηνωμένων Πολιτειών της Αμερικής, Τμήμα Μεταφορών, Προγράμματα σχετικά με πρότυπα για τις εκπομπές αερίων του θερμοκηπίου και πρότυπα αποδοτικότητας καυσίμων για κινητήρες και οχήματα μεσαίων και βαρέων χρήσεων.

                        ECE/TRANS/WP.29/2017/100

                        15.3

                        Καταχώριση αριθ. 11 (επιβεβαίωση της καταχώρισης στον κατάλογο): Υπηρεσία Προστασίας του Περιβάλλοντος και Εθνική Υπηρεσία Οδικής Ασφάλειας των Αυτοκινητοδρόμων των Ηνωμένων Πολιτειών της Αμερικής, Τμήμα Μεταφορών, Προγράμματα σχετικά με πρότυπα για τις εκπομπές αερίων του θερμοκηπίου για ελαφρά οχήματα και μέσα πρότυπα εξοικονόμησης καυσίμων ανά κατασκευαστή

                        ECE/TRANS/WP.29/2017/101

                        16

                        Πρόταση απόφασης σχετικά με τη χρήση του όρου «παγκόσμιος τεχνικός κανονισμός του ΟΗΕ (UN GTR)» στα επίσημα έγγραφα βάσει της συμφωνίας του 1998

                        ECE/TRANS/WP.29/2017/102


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 18.12.2015
            COM(2015) 664 final
            2015/0304(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην επιτροπή ελέγχου των πλοίων από το κράτος του λιμένα του μνημονίου συνεννόησης του Παρισιού για τον έλεγχο των πλοίων από το κράτος του λιμένα

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               Το καθεστώς της ΕΕ για τον έλεγχο των πλοίων από το κράτος του λιμένα καθορίζεται στην οδηγία 2009/16/ΕΚ
                  1
                (όπως τροποποιήθηκε), με την οποία αναδιατυπώθηκε και ενισχύθηκε η προηγούμενη νομοθεσία της ΕΕ που ίσχυε στον εν λόγω τομέα από το 1995. Το καθεστώς της ΕΕ βασίζεται στην προϋπάρχουσα δομή του μνημονίου συνεννόησης του Παρισιού (ΜΣΠ) για τον έλεγχο των πλοίων από το κράτος του λιμένα, το οποίο ανάγεται στο 1982. Οι διαδικασίες και τα εργαλεία του ΜΣΠ ενσωματώθηκαν στην οδηγία 2009/16/ΕΚ (όπως τροποποιήθηκε). Μέλη του ΜΣΠ είναι όλα τα ναυτικά κράτη μέλη της ΕΕ, καθώς και ο Καναδάς, η Ρωσία, η Ισλανδία και η Νορβηγία.  Η Ευρωπαϊκή Ένωση δεν είναι μέλος του ΜΣΠ.

               Από την 1η Ιανουαρίου 2011 ισχύει νέο καθεστώς επιθεώρησης (ΝΚΕ) για τον έλεγχο των πλοίων από το κράτος του λιμένα, τόσο στην ΕΕ όσο και στο πλαίσιο του ΜΣΠ.  Προκειμένου να λειτουργήσει το νέο καθεστώς επιθεώρησης, πρέπει να λαμβάνονται κάθε έτος ορισμένες αποφάσεις στο πλαίσιο του ΜΣΠ. Οι εν λόγω αποφάσεις λαμβάνονται με συναίνεση στο πλαίσιο της ετήσιας «επιτροπής ελέγχου των πλοίων από το κράτος του λιμένα» (PSCC) που συνέρχεται κάθε έτος, τον Μάιο. Δυνάμει της οδηγίας 2009/16/ΕΚ, οι αποφάσεις που λαμβάνονται από τον κατάλληλο αρμόδιο φορέα του ΜΣΠ καθίστανται δεσμευτικές για τα κράτη μέλη της ΕΕ.

               Σύμφωνα με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης, η θέση που πρέπει να ληφθεί εξ ονόματος της Ένωσης σε διεθνείς οργανισμούς όπως το ΜΣΠ όταν καλούνται να θεσπίσουν πράξεις που παράγουν έννομα αποτελέσματα, πρέπει να καθορίζεται με απόφαση του Συμβουλίου, μετά από πρόταση της Επιτροπής.

               Προτείνεται να διαμορφωθεί η θέση της ΕΕ στο πλαίσιο της PSCC σύμφωνα με προσέγγιση δύο σταδίων. Οι κατευθυντήριες αρχές και οι προσανατολισμοί της θέσης της Ένωσης καθορίζονται σε πολυετή βάση με απόφαση του Συμβουλίου· στη συνέχεια, η θέση αυτή προσαρμόζεται για κάθε ετήσια συνεδρίαση της PSCC με ανεπίσημα έγγραφα της Επιτροπής που υποβάλλονται προς συζήτηση στην ομάδα «Θαλάσσιες μεταφορές» του Συμβουλίου. Η παρούσα πρόταση έχει ως στόχο τον καθορισμό της θέσης της Ένωσης στο πλαίσιο της PSCC για την περίοδο 2016-2019. Στόχος της παρούσας πρότασης είναι επίσης να ενσωματωθούν οι αρχές και οι προσανατολισμοί των πολιτικών της Ευρωπαϊκής Ένωσης για τη βελτίωση της ασφάλειας στη θάλασσα, της πρόληψης της ρύπανσης και των συνθηκών διαβίωσης και εργασίας επί των πλοίων. Στη θέση της Ένωσης λαμβάνονται επίσης υπόψη οι διατάξεις της Συνθήκης της Λισαβόνας.

               Η Επιτροπή προτείνει την προσέγγιση αυτή λόγω των χαρακτηριστικών της διαδικασίας λήψης αποφάσεων στο πλαίσιο του ΜΣΠ. Σύμφωνα με τον εσωτερικό κανονισμό λειτουργίας του ΜΣΠ καθορίζεται σε έξι εβδομάδες πριν από τη συνεδρίαση της επιτροπής ελέγχου των πλοίων από το κράτος του λιμένα η καταληκτική ημερομηνία για την υποβολή εγγράφων από τα μέλη και τις ομάδες εργασίας του ΜΣΠ που είναι επιφορτισμένες με την εκπόνηση κατευθυντήριων γραμμών και εντολών. Μόνο τότε είναι διαθέσιμα όλα τα υποβληθέντα έγγραφα και είναι σε θέση η Επιτροπή να αρχίσει την ανάλυσή της, με σκοπό την εκπόνηση πρότασης για συντονισμένη θέση της Ένωσης σύμφωνα με το άρθρο 218 παράγραφος 9 της ΣΛΕΕ, η οποία πρέπει στη συνέχεια να εγκριθεί από το Συμβούλιο. Επειδή είναι στενά τα χρονικά περιθώρια για την εν λόγω ανάλυση, την εκπόνηση της πρότασης της Επιτροπής και την έγκρισή της από το Συμβούλιο, η διαδικασία για την εξειδίκευση της θέσης της Ένωσης σε ετήσια βάση παρατίθεται στο παράρτημα 2. Η ακόλουθη απόφαση καλύπτει την περίοδο 2016-2019.

               2. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

               Η ακόλουθη απόφαση βασίζεται στη Συνθήκη για τη λειτουργία της Ευρωπαϊκής Ένωσης, και ιδίως στο άρθρο 100 παράγραφος 2, σε συνδυασμό με το άρθρο 218 παράγραφος 9 που προβλέπει ότι το Συμβούλιο, μετά από πρόταση της Επιτροπής, εκδίδει απόφαση για τον καθορισμό των θέσεων που θα πρέπει να ληφθούν εξ ονόματος της Ένωσης σε όργανο το οποίο έχει συσταθεί βάσει συμφωνίας, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα. Η διάταξη αυτή ισχύει και για τη θέση που θα πρέπει να ληφθεί από τα κράτη μέλη, εξ ονόματος της Ένωσης, στο πλαίσιο της επιτροπής του ΜΣΠ για τον έλεγχο των πλοίων από το κράτος του λιμένα.

               Η οδηγία 2009/16/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με τον έλεγχο των πλοίων από το κράτος λιμένα (όπως τροποποιήθηκε) αποτελεί τη νομική βάση για τον καθορισμό των αρχών που θα πρέπει να τηρούν τα κράτη μέλη στο πλαίσιο της επιτροπής του ΜΣΠ για τον έλεγχο των πλοίων από το κράτος του λιμένα.

               2015/0304 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην επιτροπή ελέγχου των πλοίων από το κράτος του λιμένα του μνημονίου συνεννόησης του Παρισιού για τον έλεγχο των πλοίων από το κράτος του λιμένα

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 και το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Η ασφάλεια στη θάλασσα, η πρόληψη της ρύπανσης και οι συνθήκες διαβίωσης και εργασίας επί των πλοίων είναι δυνατόν να βελτιωθούν αισθητά με δραστική μείωση του αριθμού των μη ανταποκρινόμενων στα σχετικά πρότυπα πλοίων τα οποία πλέουν στα ύδατα της Ευρωπαϊκής Ένωσης, χάρη στην αυστηρή εφαρμογή των συμβάσεων, των διεθνών κωδίκων και των ψηφισμάτων.

               (2)Την πρωταρχική ευθύνη για τον έλεγχο της συμμόρφωσης των πλοίων με τα διεθνή πρότυπα για την ασφάλεια, την πρόληψη της ρύπανσης και τις συνθήκες διαβίωσης και εργασίας επί του πλοίου φέρει το κράτος σημαίας, αλλά την ευθύνη για τη διατήρηση της κατάστασης του πλοίου και το πλήρωμα μετά την εμπεριστατωμένη επιθεώρηση, ώστε να συμμορφώνεται με τις απαιτήσεις των συμβάσεων που εφαρμόζονται στο πλοίο, φέρει η πλοιοκτήτρια εταιρεία. Έχουν παρατηρηθεί, ωστόσο, σοβαρές ελλείψεις όσον αφορά την εφαρμογή και την επιβολή των διεθνών προτύπων από ορισμένα κράτη σημαίας.

               (3)Κατά συνέπεια, ως δεύτερη γραμμή άμυνας κατά της μη ανταποκρινόμενης στα σχετικά πρότυπα ναυτιλίας, ο έλεγχος της συμμόρφωσης με τα διεθνή πρότυπα για την ασφάλεια, η πρόληψη της ρύπανσης και οι συνθήκες διαβίωσης και εργασίας επί του πλοίου πρέπει επίσης να διασφαλίζονται από τα κράτη του λιμένα, μολονότι αναγνωρίζεται ότι η επιθεώρηση ελέγχου από το κράτος του λιμένα δεν αποτελεί εμπεριστατωμένη επιθεώρηση και ότι τα αντίστοιχα έντυπα επιθεώρησης δεν αποτελούν πιστοποιητικά αξιοπλοΐας. Με εναρμονισμένη προσέγγιση της αποτελεσματικής επιβολής των εν λόγω διεθνών προτύπων από τα παράκτια κράτη μέλη της ΕΕ στα πλοία που πλέουν στα ύδατα που υπάγονται στη δικαιοδοσία τους και χρησιμοποιούν τους λιμένες τους θα καταστεί δυνατόν να αποφεύγονται στρεβλώσεις του ανταγωνισμού.

               (4)Το καθεστώς της ΕΕ σχετικά με τον έλεγχο των πλοίων από το κράτος του λιμένα καθορίζεται στην οδηγία 2009/16/ΕΚ
                  2
                (όπως τροποποιήθηκε), με την οποία αναδιατυπώθηκε και ενισχύθηκε η προηγούμενη νομοθεσία της ΕΕ που ίσχυε στον εν λόγω τομέα από το 1995. Το καθεστώς της ΕΕ βασίζεται στην προϋπάρχουσα δομή του μνημονίου συνεννόησης του Παρισιού (ΜΣΠ) για τον έλεγχο των πλοίων από το κράτος του λιμένα, διεθνούς οργανισμού που υπάρχει από το 1982.

               (5)Όσον αφορά τα κράτη μέλη της ΕΕ, η οδηγία 2009/16/ΕΚ εντάσσει στο πεδίο εφαρμογής του δικαίου της ΕΕ τις διαδικασίες, τα εργαλεία και τις εργασίες του ΜΣΠ για τον έλεγχο των πλοίων από το κράτος του λιμένα. Δυνάμει της οδηγίας 2009/16/ΕΚ, καθίστανται δεσμευτικές για τα κράτη μέλη της ΕΕ οι αποφάσεις που λαμβάνονται από τον κατάλληλο αρμόδιο φορέα του μνημονίου συνεννόησης του Παρισιού για τον έλεγχο των πλοίων από το κράτος του λιμένα.

               (6)Η επιτροπή ελέγχου των πλοίων από το κράτος του λιμένα του μνημονίου συνεννόησης του Παρισιού για τον έλεγχο των πλοίων από το κράτος του λιμένα συνέρχεται κάθε έτος και, κατά τη διάρκεια των εργασιών της, αποφασίζει σχετικά με ορισμένα θέματα της ημερήσιας διάταξης τα οποία είναι αναγκαία για την εφαρμογή της οδηγίας 2009/16/ΕΚ.

               (7)Σύμφωνα με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης, η θέση που πρέπει να λαμβάνεται εξ ονόματος της Ένωσης σε διεθνείς οργανισμούς όταν καλούνται να θεσπίσουν πράξεις που παράγουν έννομα αποτελέσματα πρέπει να καθορίζεται με απόφαση του Συμβουλίου, μετά από πρόταση της Επιτροπής.

               (8)Σύμφωνα με τον εσωτερικό κανονισμό λειτουργίας του ΜΣΠ καθορίζεται σε έξι εβδομάδες πριν από τη συνεδρίαση της επιτροπής ελέγχου των πλοίων από το κράτος του λιμένα η καταληκτική ημερομηνία για την υποβολή εγγράφων από τα μέλη και τις ομάδες εργασίας του ΜΣΠ που είναι επιφορτισμένες με την εκπόνηση κατευθυντήριων γραμμών και εντολών. Μόνο τότε είναι διαθέσιμα όλα τα υποβληθέντα έγγραφα και είναι σε θέση η Επιτροπή να αρχίσει την ανάλυσή της, με σκοπό την εκπόνηση πρότασης για συντονισμένη θέση της Ένωσης σύμφωνα με το άρθρο 218 παράγραφος 9 της ΣΛΕΕ. Επειδή είναι στενά τα χρονικά περιθώρια για την εν λόγω ανάλυση και την έγκριση πρότασης, είναι αναγκαίο να καθορίζονται οι κατευθυντήριες αρχές και οι προσανατολισμοί της θέσης της Ένωσης σε πολυετή βάση, καθώς και το πλαίσιο για την εξειδίκευση της θέσης της Ένωσης σε ετήσια βάση.

               (9)Η παρούσα απόφαση θα πρέπει να καλύπτει την περίοδο 2016-2019,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να ληφθεί από την Ευρωπαϊκή Ένωση στην ετήσια σύσκεψη της επιτροπής ελέγχου των πλοίων από το κράτος του λιμένα του μνημονίου συνεννόησης του Παρισιού για τον έλεγχο των πλοίων από το κράτος του λιμένα, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, παρατίθεται στο παράρτημα 1 της παρούσας απόφασης.

               Άρθρο 2

               Η σε ετήσια βάση εξειδίκευση της θέσης που πρέπει να ληφθεί από την Ένωση στην ετήσια σύσκεψη της επιτροπής ελέγχου των πλοίων από το κράτος του λιμένα του μνημονίου συνεννόησης του Παρισιού για τον έλεγχο των πλοίων από το κράτος του λιμένα διεξάγεται σύμφωνα με το παράρτημα 2 της παρούσας απόφασης.

               Άρθρο 3

               Η θέση της Ένωσης που παρατίθεται στο παράρτημα 1 της παρούσας απόφασης αξιολογείται και, εφόσον αυτό ενδείκνυται, αναθεωρείται από το Συμβούλιο βάσει πρότασης της Επιτροπής, το αργότερο για την ετήσια σύσκεψη της επιτροπής ελέγχου των πλοίων από το κράτος του λιμένα του μνημονίου συνεννόησης του Παρισιού για τον έλεγχο των πλοίων από το κράτος του λιμένα το 2020.

               Άρθρο 4

               Η παρούσα απόφαση αρχίζει να ισχύει την 1η Ιανουαρίου 2016.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  Οδηγία 2009/16/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με τον έλεγχο των πλοίων από το κράτος λιμένα (αναδιατύπωση) (ΕΕ L 131 της 28.5.2009, σ. 57).

                     (2)
                  ΕΕ L 131 της 28.5.2009, σ. 57.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 18.12.2015
            COM(2015) 664 final
            ΠΑΡΑΡΤΗΜΑ
            Θέση της Ένωσης στο μνημόνιο συνεννόησης του Παρισιού για τον έλεγχο των πλοίων από το κράτος του λιμένα
            όσον αφορά την
            πρόταση απόφασης του Συμβουλίου
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην επιτροπή ελέγχου των πλοίων από το κράτος του λιμένα για το μνημόνιο συνεννόησης του Παρισιού για τον έλεγχο των πλοίων από το κράτος του λιμένα

               ΠΑΡΑΡΤΗΜΑ

               Θέση της Ένωσης στο μνημόνιο συνεννόησης του Παρισιού για τον έλεγχο των πλοίων από το κράτος του λιμένα

               όσον αφορά την

               πρόταση απόφασης του Συμβουλίου

               σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην επιτροπή ελέγχου των πλοίων από το κράτος του λιμένα για το μνημόνιο συνεννόησης του Παρισιού για τον έλεγχο των πλοίων από το κράτος του λιμένα

               Κατευθυντήριες αρχές

               Στο πλαίσιο του μνημονίου συνεννόησης του Παρισιού για τον έλεγχο των πλοίων από το κράτος του λιμένα (ΜΣΠ), η Ένωση:

               α)
                     ενεργεί σύμφωνα με τους στόχους τους οποίους επιδιώκει η Ένωση, ιδίως για τη βελτίωση της ασφάλειας στη θάλασσα, της πρόληψης της ρύπανσης και των συνθηκών διαβίωσης και εργασίας επί των πλοίων, με δραστική μείωση του αριθμού των πλοίων που δεν ανταποκρίνονται στα πρότυπα μέσω αυστηρής εφαρμογής των διεθνών συμβάσεων και κωδίκων·

               β)
                     προωθεί την εφαρμογή εναρμονισμένης προσέγγισης από τα μέλη του ΜΣΠ για την αποτελεσματική επιβολή των εν λόγω διεθνών προτύπων στα πλοία που πλέουν στα ύδατα τα οποία υπάγονται στη δικαιοδοσία τους και χρησιμοποιούν τους λιμένες τους·

               γ)
                     συνεργάζεται στο πλαίσιο του ΜΣΠ με στόχο την καθιέρωση προγράμματος πλήρους επιθεώρησης και τη δίκαιη κατανομή του φόρτου επιθεωρήσεων, ιδίως με την έγκριση της ετήσιας υποχρέωσης επιθεωρήσεων που καθορίζεται με τη συμφωνηθείσα μεθοδολογία που προβλέπεται στο παράρτημα 11 του ΜΣΠ·

               δ)
                     προωθεί στο πλαίσιο του ΜΣΠ την πρόσληψη, τη διατήρηση και την εκπαίδευση από τα μέλη του ΜΣΠ του απαιτούμενου αριθμού προσωπικού, στο οποίο συγκαταλέγονται επιθεωρητές με κατάλληλα προσόντα, λαμβάνοντας υπόψη τον όγκο και τα χαρακτηριστικά της κίνησης πλοίων σε κάθε λιμένα·

               ε)
                     διασφαλίζει ότι τα μέτρα που εγκρίνονται στο πλαίσιο του ΜΣΠ είναι σύμφωνα με το διεθνές δίκαιο και, ιδίως, με τις διεθνείς συμβάσεις και κώδικες σχετικά με την ασφάλεια στη θάλασσα, την πρόληψη της ρύπανσης και τις συνθήκες διαβίωσης και εργασίας επί των πλοίων·

               στ)
                     προωθεί την ανάπτυξη κοινών προσεγγίσεων με άλλους οργανισμούς που διενεργούν τον έλεγχο των πλοίων από το κράτος του λιμένα·

               ζ)
                     εξασφαλίζει τη συνοχή με τις λοιπές πολιτικές της Ένωσης, ιδίως στους τομείς των εξωτερικών σχέσεων, της ασφάλειας, του περιβάλλοντος, και σε άλλους τομείς.

               Προσανατολισμοί

               Η Ένωση επιδιώκει την υποστήριξη της έγκρισης των παρακάτω δράσεων από το ΜΣΠ:

               Α.
                     Προκειμένου να εξασφαλισθεί η ομαλή λειτουργία από έτος σε έτος του καθεστώτος της ΕΕ για τον έλεγχο των πλοίων από το κράτος του λιμένα σύμφωνα με την οδηγία 2009/16/ΕΚ:

               1.
                     λαμβάνονται υπόψη τα ακόλουθα στοιχεία της κατηγορίας κινδύνου πλοίων που χρησιμοποιούνται για την επιλογή των σκαφών προς επιθεώρηση:

               α)
                     ο λευκός, ο γκρίζος ή ο μαύρος κατάλογος κρατών σημαίας, σύμφωνα με τον μαθηματικό τύπο που καταρτίστηκε από το ΜΣΠ και παρατίθεται στο παράρτημα του κανονισμού (ΕΕ) αριθ. 801/2010 της Επιτροπής, της 13ης Σεπτεμβρίου 2010, σχετικά με την εφαρμογή του άρθρου 10 παράγραφος 3 της οδηγίας 2009/16/ΕΚ του Ευρωπαϊκού Κοινοβουλίου και του Συμβουλίου όσον αφορά τα κριτήρια του κράτους σημαίας
                  1
               ·

               β)
                     ο κατάλογος επιδόσεων των αναγνωρισμένων οργανισμών, σύμφωνα με τη μεθοδολογία που εγκρίθηκε από την επιτροπή ελέγχου των πλοίων από το κράτος του λιμένα κατά την 37η συνεδρίαση της εν λόγω επιτροπής τον Μάιο του 2004 (σημείο 4.5.2 της ημερήσιας διάταξης)·

               γ)
                     ο μέσος όρος του λόγου ελλείψεων και του λόγου κρατήσεων πλοίων στον μαθηματικό τύπο για τον καθορισμό των επιδόσεων εταιρείας με βάση το παράρτημα του κανονισμού (ΕΕ) αριθ. 802/2010 της Επιτροπής, της 13ης Σεπτεμβρίου 2010, σχετικά με την εφαρμογή του άρθρου 10 παράγραφος 3 και του άρθρου 27 της οδηγίας 2009/16/ΕΚ του Ευρωπαϊκού Κοινοβουλίου και του Συμβουλίου όσον αφορά τις επιδόσεις των εταιρειών
                  2
               ,  όπως τροποποιήθηκε.

               2.
                     διασφαλίζεται ότι κάθε τροποποίηση ή επικαιροποίηση των διαδικασιών και των κατευθυντήριων γραμμών του μνημονίου συνεννόησης του Παρισιού συνάδει με τους στόχους της Ένωσης, ιδίως όσον αφορά τη βελτίωση της ασφάλειας στη θάλασσα, της πρόληψης της ρύπανσης και των συνθηκών διαβίωσης και εργασίας επί των πλοίων.

               B.
                     Μεσοπρόθεσμα, επιδιώκεται η ανάπτυξη εναλλακτικής και δικαιότερης μεθόδου για την κατάρτιση του λευκού, του γκρίζου και του μαύρου καταλόγου των κρατών σημαίας, ειδικότερα όσον αφορά τα κράτη σημαίας με μικρούς στόλους.

                     (1)
                  ΕΕ L 241 της 14.9.2010, σ. 1.

                     (2)
                  ΕΕ L 241 της 14.9.2010, σ. 4.

    ---documentbreak--- NA ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 18.12.2015
            COM(2015) 664 final
            ΠΑΡΑΡΤΗΜΑ
            Εξειδίκευση σε ετήσια βάση της θέσης που πρέπει να ληφθεί από την Ένωση στην επιτροπή ελέγχου των πλοίων από το κράτος του λιμένα του μνημονίου συνεννόησης του Παρισιού για τον έλεγχο των πλοίων από το κράτος του λιμένα
            όσον αφορά την
            πρόταση απόφασης του Συμβουλίου
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην επιτροπή ελέγχου των πλοίων από το κράτος του λιμένα του μνημονίου συνεννόησης του Παρισιού για τον έλεγχο των πλοίων από το κράτος του λιμένα

               ΠΑΡΑΡΤΗΜΑ

               Εξειδίκευση σε ετήσια βάση της θέσης που πρέπει να ληφθεί από την Ένωση στην επιτροπή ελέγχου των πλοίων από το κράτος του λιμένα του μνημονίου συνεννόησης του Παρισιού για τον έλεγχο των πλοίων από το κράτος του λιμένα

               όσον αφορά την

               πρόταση απόφασης του Συμβουλίου

               σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην επιτροπή ελέγχου των πλοίων από το κράτος του λιμένα του μνημονίου συνεννόησης του Παρισιού για τον έλεγχο των πλοίων από το κράτος του λιμένα

               Πριν από κάθε ετήσια συνεδρίαση της επιτροπής ελέγχου των πλοίων από το κράτος του λιμένα (PSCC) του μνημονίου συνεννόησης του Παρισιού για τον έλεγχο των πλοίων από το κράτος του λιμένα, γίνονται οι απαραίτητες ενέργειες ώστε στη θέση που θα διατυπωθεί εξ ονόματος της Ένωσης να λαμβάνονται υπόψη όλες οι σχετικές πληροφορίες που διαβιβάζονται στην Ευρωπαϊκή Επιτροπή, καθώς και κάθε έγγραφο που θα συζητηθεί και εμπίπτει στην αρμοδιότητα της ΕΕ, σύμφωνα με τις κατευθυντήριες αρχές και τους προσανατολισμούς που παρατίθενται στο παράρτημα I.

               Προς τον σκοπό αυτό και βάσει των εν λόγω πληροφοριών, οι υπηρεσίες της Επιτροπής διαβιβάζουν στο Συμβούλιο ή στα προπαρασκευαστικά όργανά του, εγκαίρως πριν από τη συνεδρίαση της PSCC, προπαρασκευαστικό έγγραφο στο οποίο εκτίθενται λεπτομερώς τα συγκεκριμένα στοιχεία της προβλεπόμενης θέσης της Ένωσης, προς εξέταση και έγκριση.

               Η προβλεπόμενη στο προπαρασκευαστικό έγγραφο θέση της Ένωσης θεωρείται ως εγκριθείσα, εκτός εάν αντιταχθεί σε αυτήν αριθμός κρατών μελών αντίστοιχος προς τη μειοψηφία αρνησικυρίας κατά τη διάρκεια συνεδρίασης του προπαρασκευαστικού οργάνου του Συμβουλίου ή εντός προθεσμίας είκοσι ημερών από την παραλαβή του προπαρασκευαστικού εγγράφου, εάν αυτή προηγείται. Σε περίπτωση αντιρρήσεων, το ζήτημα παραπέμπεται στο Συμβούλιο.


Πρόταση για απόφαση του Συμβουλίου για την επέκταση της νομικής προστασίας των τοπογραφιών προϊόντων ημιαγωγών όσον αφορά πρόσωπα από τρίτες χώρες


				|

		52012PC0343

			Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση της απόφασης 2003/17/ΕΚ του Συμβουλίου με παράταση της περιόδου εφαρμογής της και επικαιροποίηση των ονομασιών μιας τρίτης χώρας και των αρμόδιων για την έγκριση και τον έλεγχο της παραγωγής αρχών (Κείμενο που παρουσιάζει ενδιαφέρον για τον ΕΟΧ) /* COM/2012/0343 final - 2012/0165 (COD) */

			   	ΑΙΤΙΟΛΟΓΙΚΗ
ΕΚΘΕΣΗ
1.           ΠΛΑΙΣΙΟ
ΤΗΣ ΠΡΟΤΑΣΗΣ
Οι
οδηγίες του
Συμβουλίου
περί εμπορίας
σπόρων προς
σπορά
κτηνοτροφικών
φυτών, σπόρων
δημητριακών
προς σπορά, σπόρων
τεύτλων προς
σπορά και
σπόρων προς
σπορά των
ελαιούχων και
κλωστικών
φυτών
ρυθμίζουν την
εσωτερική
εμπορία σπόρων
προς σπορά των
φυτικών ειδών
που
αναφέρονται
στις εν λόγω
οδηγίες. Για τη
διευκόλυνση
των συναλλαγών
και την άμεση ανταπόκριση
στη ζήτηση της
αγοράς, οι
οδηγίες αυτές
προβλέπουν τη
δυνατότητα να
θεσπίζει το
Συμβούλιο
κανόνες
σχετικά με την
έγκριση των
εισαγωγών από
τρίτες χώρες
βάσει ενός
συστήματος
ισοδυναμίας.
2.           ΑΠΟΤΕΛΕΣΜΑΤΑ
ΤΗΣ
ΔΙΑΒΟΥΛΕΥΣΗΣ
ΜΕ ΤΑ
ΕΝΔΙΑΦΕΡΟΜΕΝΑ
ΜΕΡΗ ΚΑΙ
ΕΚΤΙΜΗΣΗ
ΑΝΤΙΚΤΥΠΟΥ
3.           ΝΟΜΙΚΑ
ΣΤΟΙΧΕΙΑ ΤΗΣ
ΠΡΟΤΑΣΗΣ
Η απόφαση
2003/17/ΕΚ του
Συμβουλίου[1] προβλέπει
τον κατάλογο
των χωρών που
αναγνωρίζονται
για την
εφαρμογή της αρχής
της
ισοδυναμίας
όσον αφορά την
εισαγωγή, τις
λεπτομερείς
απαιτήσεις που
πρέπει να
πληρούνται και
ιδίως τον
περιορισμό της
περιόδου για
την οποία
αναγνωρίζεται
η ισοδυναμία
στα πέντε έτη με
δυνατότητα παράτασής
της, εφόσον
πληρούνται
όλες οι
σχετικές
προϋποθέσεις.
Η εν λόγω
περίοδος
πρόκειται να
λήξει στις 31 Δεκεμβρίου
2012. Για να
εξασφαλιστεί η
αναγκαία
προσφορά
σπόρων στην
αγορά της ΕΕ, η
ισχύς των
κανόνων αυτών
πρέπει να
παραταθεί με τροποποίηση
της προθεσμίας
έως τις 31 Δεκεμβρίου
2022. Αυτή τη
στιγμή, η
προβλεπόμενη
προσωρινή
παράταση είναι
μόνο για 5 έτη. Ωστόσο,
η αναθεώρηση
του νέου
κανονισμού
σχετικά με
τους σπόρους
προς σπορά και
το
πολλαπλασιαστικό
υλικό (βάσει
της
διαδικασίας
της
συναπόφασης) θα
ξεκινήσει τον
Σεπτέμβριο του
2012 μόνο, και στη
συνέχεια θα
εκδοθούν
ειδικά
εκτελεστικά μέτρα.
Επομένως, το
χρονικό όριο
των δέκα ετών
κρίνεται
αναγκαίο για
να αποφευχθεί
η λήξη εντός
της εν λόγω
διαδικασίας.
Στο
παράρτημα Ι
της απόφασης 2003/17/ΕΚ
στις χώρες που
εντάσσονται
στο σύστημα
ισοδυναμίας περιλαμβάνεται
η
Γιουγκοσλαβία.
Η πρώην
Γιουγκοσλαβία
έχει
αντικατασταθεί
από ορισμένες
νέες χώρες. Η
Σλοβενία είναι
μέλος της
Ευρωπαϊκής
Ένωσης, η
Κροατία έχει
ήδη
αναγνωριστεί
ισοδύναμη με
την απόφαση 2003/17/ΕΚ,
η Σερβία
πρέπει να
προστεθεί ως
μέλος του
προγράμματος
του ΟΟΣΑ για
την
πιστοποίηση, ως
προς την
ποικιλία, των
σπόρων που
τίθενται στο
διεθνές
εμπόριο και μέλος
της διεθνούς
ένωσης για τον
έλεγχο σπόρων (ISTA) όσον
αφορά τη
δειγματοληψία
και τις δοκιμές
σε σπόρους. Η
Γιουγκοσλαβία
πρέπει να
διαγραφεί. Οι
άλλες χώρες
που
προέρχονται
από την πρώην
Γιουγκοσλαβία
δεν είναι
δυνατόν να
προστεθούν
καθώς δεν
είναι μέλη του
ΟΟΣΑ και της ISTA. Επιπλέον,
οι ονομασίες
ορισμένων
αρμόδιων για
την έγκριση και
τον έλεγχο της
παραγωγής
αρχών, όπως
αναφέρονται
στο παράρτημα
Ι της απόφασης
2003/17/ΕΚ, έχουν
αλλάξει.
2012/0165 (COD)
Πρόταση
ΑΠΟΦΑΣΗ
ΤΟΥ ΕΥΡΩΠΑΪΚΟΥ
ΚΟΙΝΟΒΟΥΛΙΟΥ
ΚΑΙ ΤΟΥ ΣΥΜΒΟΥΛΙΟΥ
για την
τροποποίηση
της απόφασης
2003/17/ΕΚ του Συμβουλίου
με παράταση
της περιόδου
εφαρμογής της
και
επικαιροποίηση
των ονομασιών
μιας τρίτης
χώρας και των
αρμόδιων για την
έγκριση και
τον έλεγχο της
παραγωγής
αρχών
(Κείμενο
που
παρουσιάζει
ενδιαφέρον για
τον ΕΟΧ)
ΤΟ
ΕΥΡΩΠΑΪΚΟ
ΚΟΙΝΟΒΟΥΛΙΟ
ΚΑΙ ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης και
ιδίως το άρθρο 43
παράγραφος 2,
Έχοντας
υπόψη την
πρόταση της
Ευρωπαϊκής
Επιτροπής,
Κατόπιν
διαβίβασης του
σχεδίου
νομοθετικής
πράξης στα
εθνικά
κοινοβούλια,
Έχοντας
υπόψη τη γνώμη
της Ευρωπαϊκής
Οικονομικής
και Κοινωνικής
Επιτροπής,
Αποφασίζοντας
σύμφωνα με τη
συνήθη
νομοθετική διαδικασία,
Εκτιμώντας
τα ακόλουθα:
(1)       Η
απόφαση 2003/17/ΕΚ
προβλέπει ότι,
για μια
συγκεκριμένη
περίοδο, οι
καλλιεργητικοί
έλεγχοι που
διενεργούνται
σε ορισμένες τρίτες
χώρες για τις
σποροπαραγωγικές
καλλιέργειες
ορισμένων
ειδών
θεωρούνται
ισοδύναμοι με
τους
καλλιεργητικούς
ελέγχους που
διενεργούνται
βάσει της
νομοθεσίας της
Ένωσης και
προβλέπει, επίσης,
ότι οι σπόροι
ορισμένων
ειδών που
παράγονται
στις εν λόγω
χώρες
θεωρούνται
ισοδύναμοι με
τους σπόρους
που παράγονται
σύμφωνα με τη
νομοθεσία της
Ένωσης.
(2)       Φαίνεται
ότι οι εν λόγω
καλλιεργητικοί
έλεγχοι συνεχίζουν
να παρέχουν
τις ίδιες
εγγυήσεις με
εκείνες που
εξασφαλίζουν
οι
καλλιεργητικοί
έλεγχοι στα
κράτη μέλη.
Επομένως, οι
έλεγχοι αυτοί
πρέπει να
εξακολουθήσουν
να θεωρούνται
ισοδύναμοι.
(3)       Επειδή
η ισχύς της
απόφασης 2003/17/ΕΚ
λήγει στις 31
Δεκεμβρίου 2012,
πρέπει να
παραταθεί η
περίοδος για
την οποία
αναγνωρίζεται
η ισοδυναμία
δυνάμει της
απόφασης. Η
περίοδος
ισοδυναμίας
ενδείκνυται να
παραταθεί για
δέκα έτη.
(4)       Στην
απόφαση 2003/17/ΕΚ η
αναφορά στη Γιουγκοσλαβία
πρέπει να
διαγραφεί. Η
Σερβία, ως μέλος
του
προγράμματος
του ΟΟΣΑ για
την
πιστοποίηση,
ως προς την
ποικιλία, των
σπόρων που
τίθενται στο διεθνές
εμπόριο και
μέλος της
διεθνούς
ένωσης για τον
έλεγχο σπόρων
όσον αφορά τη
δειγματοληψία
και τις δοκιμές
σε σπόρους,
πρέπει να
προστεθεί στον
κατάλογο των
τρίτων χωρών
στο παράρτημα
Ι της απόφασης
2003/17/ΕΚ. Επιπλέον,
οι ονομασίες
ορισμένων
αρμόδιων για
την έγκριση
και τον έλεγχο
της παραγωγής
αρχών, όπως
αναφέρονται
στο παράρτημα
Ι της απόφασης
2003/17/ΕΚ, έχουν
αλλάξει.
(5)       Συνεπώς,
η απόφαση 2003/17/ΕΚ
θα πρέπει να
τροποποιηθεί αναλόγως,
ΕΞΕΔΩΣΑΝ
ΤΗΝ ΠΑΡΟΥΣΑ
ΑΠΟΦΑΣΗ:
Άρθρο 1
Η
απόφαση 2003/17/ΕΚ
τροποποιείται
ως ακολούθως:
(1)          Στο
άρθρο 6 η
ημερομηνία «31
Δεκεμβρίου 2012»
αντικαθίσταται
από την ημερομηνία
«31 Δεκεμβρίου 2022».
(2)          Το
παράρτημα Ι
αντικαθίσταται
από το κείμενο
του παραρτήματος
της παρούσας
απόφασης.
Άρθρο 2
Η
παρούσα
απόφαση
αρχίζει να
ισχύει την
τρίτη ημέρα
από τη
δημοσίευσή της
στην Επίσημη
Εφημερίδα της
Ευρωπαϊκής
Ένωσης.
Εφαρμόζεται
από την 1η
Ιανουαρίου 2013.
Άρθρο 3
Η
παρούσα
απόφαση
απευθύνεται
στα κράτη μέλη.
Βρυξέλλες,
Για το
Ευρωπαϊκό
Κοινοβούλιο                     Για
το Συμβούλιο
Ο
Πρόεδρος                                                   Ο
Πρόεδρος
ΠΑΡΑΡΤΗΜΑ

«ΠΑΡΑΡΤΗΜΑ
I
Χώρες,
αρχές και είδη
 Χώρα(*) || Αρχή || Είδη που αναφέρονται στις ακόλουθες οδηγίες
 1 || 2 || 3
 AR || Instituto Nacional de Semillas (INASE) Av. Paseo Colón 922, 3 Piso 1063 BUENOS AIRES   || 66/401/ΕΟΚ 66/402/ΕΟΚ 2002/57/ΕΚ
 AU || Australian Seeds Authority LTD. P.O. Box 187 LINDFIELD, NSW 2070 || 66/401/ΕΟΚ 66/402/ΕΟΚ 2002/57/ΕΚ
 CA || Canadian Food Inspection Agency, Seed Section, Plant Health & Biosecurity Directorate 59 Camelot Drive, Room 250, OTTAWA, ON K1A 0Y9 || 66/401/ΕΟΚ 66/402/ΕΟΚ 2002/57/ΕΚ
 CL || Ministerio de Agricoltura Servicio Agricola y Ganadero, División de Semillas Casilla 1167, Paseo Bulnes 140 - SANTIAGO DE CHILE || 2002/54/ΕΚ 66/401/ΕΟΚ 66/402/ΕΟΚ 2002/57/ΕΚ
 HR || State Institute for Seed and Seedlings, Vinkovacka Cesta 63 HR-31000 OSIJEK || 2002/54/ΕΚ 66/401/ΕΟΚ 66/402/ΕΟΚ 2002/57/ΕΚ
 IL || Ministry of Agriculture & Rural Development Plant Protection and Inspection Services P.O. BOX 78, BEIT-DAGAN 50250 || 66/401/ΕΟΚ 66/402/ΕΟΚ 2002/57/ΕΚ
 MA || D.P.V.C.T.R.F. Service de Contrôle des Semences et des Plants, B.P. 1308 RABAT || 66/401/ΕΟΚ 66/402/ΕΟΚ 2002/57/ΕΚ
 NZ || Ministry of Agriculture and Forestry, 25 "THE TERRACE" P.O. BOX 2526 WELLINGTON || 2002/54/ΕΚ 66/401/ΕΟΚ 66/402/ΕΟΚ 2002/57/ΕΚ
 RS || Ministry of Agriculture, Forestry and Water Management Plant Protection Directorate Omladinskih brigada 1, 11070 NOVI BEOGRAD || 2002/54/ΕΚ 66/401/ΕΟΚ 66/402/ΕΟΚ 2002/57/ΕΚ
 TR || Ministry of Agriculture and Rural Affairs, Variety Registration and Seed Certification Centre Gayret mah. Fatih Sultan Mehmet Bulvari No:62 P.O.BOX: 30, 06172 Yenimahalle/ANKARA || 2002/54/ΕΚ 66/401/ΕΟΚ 66/402/ΕΟΚ 2002/57/ΕΚ
 US || USDA - Agricultural Marketing Service Seed Regulatory & Testing Branch 801 Summit Crossing, Suite C, GASTONIA NC 28054 || 2002/54/ΕΚ 66/401/ΕΟΚ 66/402/ΕΟΚ 2002/57/ΕΚ
 UY || Instituto Nacional de Semillas (INASE) Cno. Bertolotti s/n y Ruta 8 km 29 91001 PANDO - CANELONES || 66/401/ΕΟΚ 66/402/ΕΟΚ 2002/57/ΕΚ
 ZA || National Department of Agriculture, C/O S.A.N.S.O.R. Lynnwood Ridge, P.O. BOX 72981, 0040 PRETORIA || 66/401/ΕΟΚ 66/402/ΕΟΚ – μόνο όσον αφορά τα είδη Zea mays και Sorghum spp. 2002/57/ΕΚ
(*)          AR – Αργεντινή, AU –
Αυστραλία, CA – Καναδάς,
CL – Χιλή, HR –
Κροατία, IL – Ισραήλ, MA – Μαρόκο, NZ – Νέα Ζηλανδία,
RS – Σερβία,
TR –
Τουρκία, US – Ηνωμένες
Πολιτείες της
Αμερικής, UY – Ουρουγουάη, ZA – Νότια
Αφρική».
[1]               EE L 8 της 14.1.2003, σ. 10.